open-index/open-wikipedia-markdown huggingface dataset:
拿破仑

**拿破仑波拿巴**(法文：Napoléon Bonaparte，1769年8月15号-1821年5月5号)是19世纪开始辰光统治法国搭欧洲大陆个独裁者，立在1804年之后自家加冕，成为法兰西第一帝国皇帝。伊本身来自地中海个科西嘉岛，早年参加科西嘉独立活动。之后立在法国大革命当中因为军功，成为雾月政变之后个都督。之后，伊远征埃及，回国推翻都督政府，开始独裁。伊拥有邪气强个军事指挥能力。立在之后好几趟拿反法同盟击破。同时讨好国内个平民搭资产者，收拢民心。到1804年，正式自立成为皇帝。1806年又逼迫奥地利放弃神圣罗马帝国皇帝个头衔。拿神圣罗马帝国终结。1808年，击破普鲁士，立在勃兰登堡门下头阅兵。同年废除西班牙个卡洛斯四世，让自家个阿哥成为傀儡国王。个辰光，伊个法兰西第一帝国向欧洲各地派遣法国官僚，用法国专制压迫欧洲老百姓，又煽动老百姓去追捧自由，扰乱当地原有个社会秩序。造成老大个破坏。弗过，因为1805年特拉法加海战个惨败，伊一直嘸能力侵略英国。1812年，拿破仑对俄罗斯进行侵略。因为战线过长，立在冬天到达莫斯科之后，俄国人还是弗投降。只好灾难性撤退。之后，反法同盟一路追击，立在莱比锡战役当中拿拿破仑击溃。伊只好退位。弗过，到1815年，伊又跑回法国，重新登基。个趟，伊立在滑铁卢战役当中畀大英名将威灵顿公爵搭普鲁士老将不履歇联合围歼，一败涂地。再次退位。畀英国皇家海军押送到大西洋高头个圣海伦娜岛度过余生。1840年，伊個靈柩重新迎回法國，安葬法蘭西榮軍院。

## 家庭关系
具体词条参见拿破仑家族

* 约瑟芬·德·波厄内，比拿破仑大6岁个寡妇，也是拿破仑第一任老婆。因为弗好帮伊生出男性继承人，畀休脱。
* 玛丽·路易莎,奥地利哈布斯堡家族个成员，畀拿破仑讨过来帮自家生后代，儿子是拿破仑二世。
* 拿破仑二世，代号罗马王，是拿破仑唯一个儿子。弗过身体弗灵光，活到21岁就死脱。

## 影响

拿破仑个独裁统治，搭伊对欧洲君主国常年个侵略，除脱带来法国霸权之外，又让欧洲各地个知识分子欢呼雀跃，接受伊代表个法国大革命激进思想，个当中，就包括自有、平等、天赋人权之类，同时，也推进民粹立在欧洲各地个泛滥。拿破仑到各地打压当地老贵族，扶持地方文人，挤压教会，植入法国文人官僚系统，让各地个集权法术水准大大提高，到1815年拿破仑输脱之后，伊个影响还是一直持续。此外，拿破仑废脱从中世纪就代表西欧唯一皇帝头衔个神圣罗马帝国，造成欧洲封建秩序残余彻底完结，19世纪，欧洲冒出交交关关自称是帝国个国家，民族主义搭帝国主义个结合引发奥地利势力下降搭普鲁士势力提升，最终引发第一次世界大战。
1808年5月3号

**1808年5月3号**(西班牙文:El tres de mayo de 1808 en Madrid or Los fusilamientos de la montaña del Príncipe Pío),是西班牙名画家方济各·德郭雅个经典代表作品。迭个作品是立在半岛战争辰光完成个。表现出马德里人民反抗法兰西第一帝国独裁者拿破仑军队，被捕后遭到枪毙个场面。整个画面阴郁，死者表情痛苦愤怒。反应画家对法国侵略个愤怒搭无奈。
切斯特

**切斯特**（英文：Chester）是一座立在英格兰西北面，靠近威尔士边境个古老城市。乃朝有人口13万，是切斯特搭西切郡人口顶顶多个场化（占到三分之一）。切斯特历史悠久，从罗马帝国征服不列颠尼亚辰光开始就搭伦敦、科切斯特一道是罗马军团个驻扎地。也是少数几个有城墙保留个英格兰城市之一。此地个城市地位是16世纪获得个。
利物浦

**利物浦**(英文:Liverpool)是英格兰穆西岸郡个一座中心城市，1207年成为城镇，1880年获得城市地位。立在2014年，利物浦市区有人口45万人，大利物浦都会区有人口240多万，是整个英国屈指可数个大都市。立在传统历史浪，利物浦个位置立在兰开夏郡个西南面。此地历史并弗长久，立在工业革命之后才发规模发展起来，同时因为面朝大西洋，立在维多利亚时代，成为大英帝国邪气重要个中转港口，人口搭生产侪飞速发展。同时，大量威尔士、爱尔兰移民来到此地，带来伊拉个传统文化，促进利物浦本地文化个形成，并形成利物浦方言。到第二次世界大战之后，因为工业萧条搭大英帝国影响力下降，利物浦经历一段衰退，弗过，因为有利物浦足球俱乐部搭披头士乐队。此地立在世界浪个名气倒是越来越高。九十年代之后，利物浦慢慢转型。乃朝重新开始人口增长搭繁荣。弗过搭曼彻斯特相比，复苏个规模较小。

## 教育机构
* 利物浦大学
* 利物浦约翰摩尔大学
* 利物浦希望大学
戈登·布朗

**苟灯·布朗**(英文:James Gordon Brown，，是英国个左翼政客，隶属英国工党。立在布莱尔个内阁当中担当部长，布莱尔卸任之后，出任英国首相。伊欢喜插科打诨，对反恐，金融危机等问题嘸确切解决方法。立在伊个内阁当中，英国个内政问题愈演愈烈。
欧元区

**欧元区**（;）是对拿欧元当成自家官方货币个国家搭地区构成个货币使用区域个一个称谓。迭个区域，是通过1999年，这些国家拿自家个官方货币废脱之后，采用欧元之后设立个。欧元区里向用欧元实现官方货币统一，让欧洲央行来搞超出国家边界个统一货币政策。迭个做法，搭交关国家个国情有差距，导致后势来欧债危机嘸办法控制，欧元个信用程度也大打折扣。
初代马菠萝公爵约翰·丘吉尔

**初代马菠萝公爵约翰·丘吉尔**(John Churchill, 1st Duke of Marlborough,)。是英国立在斯图亚特王朝复辟阶段搭汉诺威王朝开始辰光个贵族搭军事将领。伊指挥技术出类拔萃，是迭个阶段当中，英国搭欧洲顶尖个军事名将。伊搭奥地利个欲根亲王一道，畀公认是欧洲两大将星。1704年，伊立在布仑海姆战役当中拿法国独裁君主路易十四个大军打溃。成为西班牙王位继承战争个一个转折点。为此，安妮女王奖赏伊布伦海姆宫。伊个后代侪继承马菠萝公爵个头衔，并立在迭个宫殿居住。个当中，就包括后势来大名鼎鼎个温斯顿·丘吉尔。
初代蒙嘴公爵詹姆士·斯科特

**初代蒙嘴公爵詹姆士·斯科特**(英文:James Scott, 1st Duke of Monmouth,。是17世纪斯图亚特王朝复辟阶段有名个贵族搭军事将领。从血统浪来讲，伊是斯图亚特王朝个查理二世顶顶大个一各私生子。立在荷兰个鹿特丹出生。1685年伊爸爸死脱之后，伊因为自家个宗教信仰搭权力野心，准备发动叛乱。弗过老快就畀发现，随后查理二世个阿弟，新个国王詹姆斯二世派人拿斯科特捉住，拿伊砍头。
2015年

## 事体
*12月31号，德国城市科隆发生大规模性侵案件。
*12月28号，Debian操作系统创办者Ian Murdock死脱。
*12月12号，联合国气候峰会上通过《巴黎协议》。
*12月11号，复旦投毒案凶犯林森浩伏法。
*12月2号，北约邀请黑山共和国加入成为第廿九個会员国，箇是北约六年来第一届扩张。
*11月24号，俄罗斯个苏-24战斗机来叙利亚边境畀土耳其击落。
*11月18号，中国公民樊京辉畀伊斯兰国处决。
*11月13号，法国首都巴黎畀伊斯兰国袭击，顶少150人死亡，法国总统弗朗索瓦·奥朗德宣布国家进入紧急状态。
*11月7号，中华民国总统马英九搭中华人民共和国主席习近平来新加坡香格里拉大酒店里相两岸领导人碰头。
*10月17号，中国国民党决议拿总统候选人从洪秀柱换成朱立伦。
*10月5号，宁波人屠呦呦（图）因发明抗疟疾药青蒿素获得诺贝尔奖。
*9月24号，麦加发生人踏人事故，死七百人朝上。
*9月11号，麦加禁寺一起重机吊臂落脱，死百人朝上。
*9月3号，中国人民抗日战争暨世界反法西斯战争胜利70周年阅兵。
*9月1号，**学说上海话**朗诵大赛圆满落幕。
*8月20号，代理软件Shadowsocks个作者clowwindy畀警察请走吃茶，其后清空渠维护个项目。
*8月12号，天津滨海新区化工品爆炸，至少50人死落。
*8月1号，国际奥委会决定拿2022年冬奥会交畀北京举办。
*7月20号，美国搭古巴恢复外交关系。
*7月13号，欧洲核子研究组织宣布发现五夸克粒子。
*7月10号，中国政府大规模传唤、拘留维权人士搭律师上百人。
*6月22号，上海金山区市民为抵制PX化工项目开始抗议示威，畀政府镇压并封锁消息。
温斯顿·丘吉尔

**溫斯頓·伦纳德·斯宾塞·邱吉尔**(英文:Sir Winston Leonard Spencer Churchill,）是二十世纪英国个政治家搭军人。伊出生鼎鼎有名个丘吉尔家族，是初代马菠萝公爵约翰·丘吉尔个后代，小辰光立在布伦海姆宫长大，从哈罗公学毕业。之后参与大英帝国个殖民战争并成为记者。二十世纪初进入英国政坛。老快就成功成为内阁成员。第一次世界大战当中主管海军，参与制定加里波利作战计划。战后下野，弗过保持国会议员身份。立在1920年代挨末阶段，伊开始对法西斯主义警惕，并警告英国覅放纵伊拉个发展。到1939年第二次世界大战暴发战后，伊畀任命为战时内阁个首相，并领导英国成功抗击纳粹德国个威胁。最后搭美国组成联盟，成功立在诺曼底登陆，成为二战个战胜国。
奥斯瓦尔德·莫斯利

**鳌瑟瓦笃·莫斯利**(英文:Oswald Mosley,）是20世纪英国个极右翼政治家，伊出身贵族家庭，参加一战并立在之后进入工党参与英国政治。立在1920年代连续当选英国国会个议员。1931年因为立场关系，退出工党，自家筹建英国法西斯联盟。立在1930年代成为呼风唤雨个力量，把英国传统个政治带来冲击。弗过，1940年代，因为第二趟世界大战个关系，英国法西斯联盟畀取缔。莫斯利也立在1940年收监。1943年出狱之后，伊大部分辰光立在法国生活。
徐翔

**徐翔**（），又叫**徐强**，浙江宁波人，是中国名气乓乓响个私募投资人物，现在是上海泽熙投资管理有限公司总经理。渠炒股风格以“快准狠”而出名，中国股民叫渠“宁波涨停板敢死队总舵主”。勒2015年11月1号，渠因涉嫌从事内幕交易、操纵股票交易价格勒啥畀中国公安机关捉起来哉。2017年1月23号，青岛中级人民法院判渠坐5年零六个月个牢监、罚没110亿钞票。渠勒2021年7月9号刑满释放。

## 生平
徐翔17岁辰光拿三万块本钿进入股票市场炒股。高中毕仔业，屋里向人同意渠放弃脱高考，专门搞金融投资。乃么渠专心研究学习股票，还看国外个投资方法。老早徐翔老老荡宁波银河证券解放南路营业部（现在个光大证券解放南路营业部），搭不少游资轧道，赚了潽潽满，箇能来当地投资圈慢慢较出名，搭又一位著名游资徐海鸥一道叫“大小徐”。渠19岁辰光曾畀上海黑帮逼牢仔帮渠𡍲操盘炒股。

大约摸2000年之后，随着中国股市进入熊市阶段，徐翔开始琢磨短线套利技术。渠搭银河证券解放南路营业部廿多名游资，用集中资金拿股价拉到涨停板，再拉仔一两只涨停板后平仓抛脱个方式，赚仔交关钞票。渠𡍲也能够成功“追到涨停板”，往往比庄家赚了也多。2003年2月15号，《中国证券报》报道了银河证券宁波解放南路营业部箇帮游资，叫渠𡍲“宁波涨停板敢死队”，从此以后，徐翔箇只名字公众侪晓得哉。

2005年，徐翔从宁波搬到上海，来浦东新区个汤臣一品买落仔豪宅，渠勒汤臣一品对过个东亚银行大厦上班，每日来离东亚银行500米左右个上海国际金融中心吃中饭。渠来2007年个牛市当中赚仔交关。2009年，渠勒上海开了办私募公司，自家当总经理。因为崇拜毛泽东搭康熙，渠公司叫泽熙投资。必过泽熙投资个基金并不对外开放募集资金，只有少数特权阶层买得着。

徐翔投资风格彪悍，为此中国股民叫渠“宁波涨停板敢死队总舵主”，渠搭泽熙私募持仓或者关注个股票叫“徐翔概念股”，畀中国股民穷买八买。必过徐翔自家老不欢喜“总舵主”箇只绰号，渠自家做人低调唻，不大来公众面前扎台型，搭媒体网络穷捧渠大推大板。勒畀查之前，徐翔个岁数、籍贯侪没确认。渠不许媒体拍渠照，为此甚至连网络浪传仔老长辰光个照片侪错脱哉。当过泽熙投资总经理助理个叶展讲，徐翔一门心思研究股市，呒没啥别个兴趣爱好。渠一日看盘12个钟头，是股市个“苦行僧”。渠资产邪气多，2015年6月上旬，宁波经信委下头个《甬商》杂志发布“2015甬商百富榜”，徐翔以19.6亿元个身家位居该排行榜第44位。必过大家侪认为渠身价老老较还要多，媒体搭网络浪传仔顶广个说法讲渠个人资产有搭40亿左右。

2011年7月，有人传泽熙投资因违规畀查。徐翔头一趟接受证券媒体采访，否认违规操作搭畀监管部门调查个传闻。渠勒2014年个牛市当中也赚仔交关，还来2015年6月个股灾前头逃脱哉。勒股灾当中，徐翔曾就啊参与过做空接受过公安机关个调查，挨下来泽熙投资对外发布声明，否认参与股指期货交易。7月，中国政府决定出资救市个辰光，曾邀请徐翔参与。必过徐翔认为参与救市难免会接触到一点关键个内幕信息，箇对私募基金管理人来讲邪气危险，为此回头脱箇只要求。

据《每日经济新闻》披露，来2015年10月31号夜到，中国公安部门进驻泽熙投资上海总部办公室，拿渠封脱，拿电脑、文件等资料带了跑。11月1号，一则徐翔勒宁波杭州湾跨海大桥上畀公安机关捉牢个消息来网络浪穷传。消息传出后，泽熙投资官网 因为访问量忒多而打不开。箇日夜到，官方媒体发布消息，讲徐翔畀指控涉嫌非法手段获取股市内幕信息，从事内幕交易、操纵股票交易价格等违法犯罪，已畀公安机关捉起来。箇日是徐翔阿娘个百岁生日，渠被捉牢个辰光来从上海赶去宁波个路高头，隔手畀公安机关解去北京，呒不如期出现勒阿娘个寿宴浪。

隔天礼拜一，A股股市碰着11月份“开门黑”，“徐翔概念股”个股价噼里啪啦跌下来，甚至跌停，还带动各指数下跌。箇日收盘上证指数下跌1.70%，深证成指下跌2.09%，创业板指下跌1.87%。

根据搜狐财经网引述里头个人讲，徐翔管理个泽熙投资常年帮中共高层官员理财，徐翔案作兴牵出交关部级官员。知名投资人黄生认为，徐翔畀捉之后，要来个风暴还要大。

2017年1月23号，山东省青岛市中级人民法院一审判定徐翔构成证券市场操纵罪，判伊有期徒刑5年零6隻号头，罚110亿。2019年，徐翔老婆应莹同伊离婚。2021年7月9号，徐翔刑满释放。

## 参考资料
哈罗公学

**哈罗公学**（英文:Harrow School)，是英国个一所贵族学堂，具体位置立在大伦敦区西北面个哈罗。乃朝有800多名学生，大部分侪出生英国个贵族或者富商家庭。是英国数一数二个顶级私立中学。有名个温斯顿·丘吉尔就是从迭个学堂毕业个。
威尔士

**威尔士**（，）是构成英国个四个主权实体之一。具体位置立在大不列颠岛个西面。搭英格兰接壤，南面是康沃尔，西面是爱尔兰共和国。威尔士人属于凯尔特人个后代，拥有自家独特个语言威尔士语。伊拉个标志是一条龙。乃朝顶顶大个城市是卡迪夫。
坎特伯雷

**坎特伯雷**(英文:Canterbury),是一座立在英格兰东南面肯特郡个历史城市。迭个城市因为是坎特伯雷大教堂个所在地，闻名于世。乃朝畀公认为英格兰基督教个发源地搭英国圣公会个核心场化。肯特大学个主校区也立在迭个城市。
奴隶制

**奴隶制**是一种一排人拿另外一些人奴役个具体制度。垃迭个制度下头，奴隶主可以名正言顺拿奴隶进行买卖，强迫伊拉工作并且弗支付回报。有辰光还可以强迫奴隶搭伊拉结婚或者保持性关系。假使奴隶反抗，奴隶主可以进行惩罚。

## 伊斯兰奴隶制
贩卖奴隶顶顶悠久个民族是阿拉伯人。垃回教扩张之后，伊拉就一直垃东非海岸进行迭个贸易活动。拿交交关关黑人贩卖到伊斯兰世界。此外，伊拉还欢喜从地中海高头抓欧洲人个船舶，拿欧洲人作为奴隶，贩卖到中东。垃回教扩张到西非之后，阿拉伯人又从西非部落手里向获得大量黑奴，作为伊拉个奴仆，并强迫伊拉信仰回教。阿拉伯奴隶制度持续一千多年，到乃朝还继续存在。
皖南

**皖南**是一个行政区划搭地理概念个结合，乃朝是指中华人民共和国安徽省长江以南个地方。包括马鞍山市、芜湖市、铜陵市、宣城市、黄山市、池州市。迭个区域立在历史浪属于江南文化搭吴越文化个一部分。弗过因为行政区划搭太平天国战乱个影响。乃朝大部分地区侪已经畀江淮文化中原文化替换。一些地方，比方讲：郎溪、广德，虽然立在浙江省旁边，但人口侪是19世纪挨末阶段从河南、湖北迁徙过来个。已经嘸自家个文化特色哉。
魏玛共和国

**魏玛共和国**（德文:Weimarer Republik）是一战结束，德意志帝国崩溃之后，德国成立个德意志国个通俗称呼。存在辰光是从1918年到1933年。

## 得名
1918年，德国一战失败，德皇威廉二世下台，德意志帝国结束。之后，整个国家个代表到魏玛召开国民大会，表决成立共和国。外加通过一部《魏玛宪法》。因为宪法颁布地个原因，后势来，就有学者拿迭个辰光个德国叫做魏玛共和国。

## 社会风气
立在魏玛共和国辰光，德国因为废脱君主制，社会风气比之前德意志帝国阶段要开放交关。有一些新艺术搭犹太人知识分子得到宣扬。个当中就包括包豪斯艺术搭佛洛依德、入玮哥等人个作品。弗过，迭个阶段个开放也让极右翼利用，整个魏玛共和国阶段，左右翼个冲突就一直存在。

## 事件
* 1923年慕尼黑酒庄事变
* 1933年国会纵火案
国会纵火案

**国会纵火案**（德文：Der Reichstagsbrand）是魏玛共和国转变成纳粹德国过程当中个关键事体，立在1933年2月27号发生，德国首都柏林个消防队立在个天晏道9点14分开收到火灾报告。之后纳粹立在现场展开搜捕，发现一个荷兰来德国个共产党员。随后，纳粹党宣称迭个纵火就是共产国际搞个阴谋。开始对境内个左翼分子展开搜捕搭大规模清洗。迭个事体也为希特勒扫平反对个障碍，让伊独裁更加便当。
力道源自欢愉

**力道源自欢愉**(德文:Kraft durch Freude，缩写：KdF）是纳粹德国为稳定自家国内局面，设置个巨型休闲搭娱乐组织。迭个组织立在1933年成立，具体对象是纳粹德国个工人阶级，为伊拉提供老早嘸享受个娱乐设施。包括免费度假，廉价旅游之类。到1939年二战爆发，迭个组织也就解散。
德国少女联盟

**德国少女联盟**（德文：Bund Deutscher Mädel，缩写：BDM）是纳粹德国希特拉青年团下头个组织，具体针对青年女性开设，成员年龄立在14到18岁当中。根据纳粹德国个要求，所有迭个年龄阶段个女性侪要加入迭个联盟。让纳粹对伊拉进行汏脑。1945年，迭个联盟搭纳粹德国一道灰飞烟灭。
雨果·容克

**雨果·容克**（，）是德意志帝国搭魏玛共和国辰光，德国邪气有名个发明家搭飞行器制造家。也是容克飞行制造个创始人。
马丁·暴曼

**马丁·暴曼**(德文:Martin Bormann),是纳粹德国辰光个高级官僚。伊长期担当希特拉个私人秘书。立在1933年之后迅速蹿红。搭其余纳粹德国个高层人物弗大一样，伊完全依附希特拉个威望来压制其他人。是一个狐假虎威个人物。到1945年，希特拉穷途末路，吞弹自尽。暴曼立在总理府地堡沦陷个辰光逃出来，之后下落就嘸人晓得哉。纽伦堡审判拿伊缺席判决死刑。弗过伊因为失踪，并朆实际执行。
四大菩萨道场

**四大菩薩道場**，是汉传佛教立在宋朝之后逐渐形成个一个默认特色。迭个特色立在明清辰光定型，成为乃朝中国佛教公认个朝圣地。四个道场具体是：

* 五台山：立在山西省五台县，是文殊菩萨道场。
* 峨嵋山：立在四川省峨眉山市，是普贤菩萨道场。
* 普陀山：立在浙江省舟山市，是观音菩萨道场。
* 九华山：立在安徽省青阳县，是地藏菩萨道场。
斯蒂芬·茨威格

**斯蒂芬·入玮哥**(德文：Stefan Zweig，），是奥地利个犹太人作家，伊出身典型个犹太人家庭，爸爸是一个富商。1914年之前，立在维也纳过富足生活，并搭迭个辰光各个领域个知识分子，艺术家交往密切。第一次世界大战开始辰光，伊入伍参战。弗过之后受到冲击，开始鼓吹反战。立在1917年自家脱队跑到瑞士个苏黎世隐居。到1919年战争结束之后，跑回奥地利。到萨尔茨堡居住。个辰光，伊开始成为一个公共知识分子，并经常发表自家个意见，反对复仇主义或法西斯主义。1928年，伊跑到苏联旅游，完成交关作品搭苏俄作品翻译。纳粹德国成立之后，伊感到害怕，1938年伊跑到英国并加入英国国籍。1940年，伊害怕英国也畀纳粹德国占领，就逃到巴西，1942年，因为对世界形势绝望，自杀死脱。

## 名言
* **“欧洲要有统一个精神”**
弗朗茨·冯·帕鹏

**弗朗茨·冯·帕鹏**(德文:Franz von Papen)是二十世纪德国个一个政客。伊出身富商家庭，信奉天主教。立在1920年代之后，伊在魏玛共和国个政治场化开始活跃。到1920年代末，伊支持兴登堡参选魏玛共和国总统，之后获得兴登堡个信任。1930年代初，伊为达到自家控制国家个目的，自以为有手腕掌控极右翼纳粹党个老大希特拉，就劝兴登堡让希特拉做总理。之后，伊老快就失去对希特拉个控制，还反过来受到希特拉个监控。到1934年之后，伊就嘸啥实权哉，完全是纳粹装点门面个傀儡。二战结束之后个纽伦堡审判当中，伊也畀起诉，弗过最后因为伊呒参与大部分纳粹军事搭反人类活动，无罪释放，活到1969年才死脱。
马德里王宫

**马德里王宫**（西班牙文：Palacio Real de Madrid）从17世纪开始，就是西班牙国王个正式驻地。老早是一座军事用途个城堡，到18世纪西班牙波旁王朝接替西班牙哈布斯堡王朝之后，成为费利佩五世选定个正式王宫。迭个宫殿是按照典型个法国风格修造个，反应18世纪法国式集权搭审美对西班牙个深重影响。

## 具体位置
位于马德里市中心西部的Bailén街。离有名个西班牙广场搭大广场侪蛮近，是一个邪气闹猛个场化。王宫西面是老早个狩猎宫苑，有老大个绿地环绕。王宫大门面朝军械广场（Plaza de la Armería），广场对过是代表天主教威力个阿幕灯圣母主教座堂。离此地顶顶近个地铁站是歌剧院站（Estación de Ópera）。

## 用途
乃朝，西班牙王室嘸居住勒此地。弗过，一般元旦、圣诞或者重大节日庆典，会来到迭个宫殿进行活动。迭个宫殿弗定期对公众开放，一般遇到重大个事体，就会关门，作为王室接见外宾或者商讨重要事体个场化。
托莱多

**托莱多**(西班牙文:Toledo），是立在西班牙卡斯蒂亚地区个一座邪气有名个历史名城。迭个城市立在罗马帝国辰光就已经存在。到中世纪，成为一个繁荣个阿拉伯人城镇。并发展成为兵器制造中心。到1085年，西班牙北面个基督教王国光复此地。莱昂-卡斯蒂亚王国拿首都搬迁到此。成为整个西班牙个中心城市之一。并发展出邪气辉煌个文化。到16世纪，首都搬迁到托莱多北面个马德里。弗过，托莱多还是保持独特个宗教搭文化地位。20世纪西班牙内战辰光，发生左翼军队对国家主义者个托莱多围城战，成为弗朗哥统治辰光鼓吹个英雄事迹之一。
拉曼查

**拉曼查**(西班牙文:La Mancha)是西班牙个一个传统历史地区。是立在再征服运动后期畀莱昂-卡斯蒂亚王国获得个土地。迭个地方地理浪是一个盆地。气候干旱，有邪气多个橄榄种植搭风车景观。一般畀当成顶顶典型个西班牙地貌。有名个小说《堂吉诃德》故事，就拿此地作为舞台搭唐吉可德本人个家乡。
伊比利亚航空

**伊比利亚航空**（西班牙文：Iberia, Líneas Aéreas de España, S.A. Operadora，立在飞机浪使用IBERIA个称呼），1927年创立，是乃朝西班牙顶顶大个航空公司，搭英国航空一道组成国际航空集团。总部立在马德里，拿马德里巴达霍斯国际机场当做主要个基地。
焦作市

**焦作市**，老早个称呼有**怀州**、**怀庆**。是乃朝中华人民共和国河南省个一个地级市，人口360多万，面积4071平方公里。此地个方言是典型个中原官话(河南话)。
圣家族搭圣华金圣安娜共享永恒荣耀

**圣家族搭圣华金圣安娜共享永恒荣耀**(西班牙文：Sagrada Familia con San Joaquín y Santa Ana ante el Eterno en gloria），是18世纪西班牙顶顶有名个名画家方济各·德郭雅个名作之一。立在1760年到1763年当中创作。画面当中表现出基督耶稣搭伊个爸爸妈妈，还有圣徒圣华金搭圣安娜个光荣画面。是方济各·德郭雅立在绘画生涯开始阶段个代表作品。
苦盖浪群岛

**苦盖浪群岛**(法文：Îles Kerguelen)，是印度洋顶顶南面个一个无人群岛，面积有六千多平方公里。乃朝属于法国南极洲领地。迭个群岛是1772年畀法国人首先发现个。
T-72主战坦克

**T-72主战坦克**是苏联研制个第二代主战坦克。立在二战之后个1972年投入生产，是二战后，世界浪生产国第二多个坦克。仅次于T-54/55主战坦克。乃朝，世界高头个T-72坦克有两万多辆，立在四十多个国家服役。
物體

**物體**勒物理學浪指一塊物質聚勒一淘，亦畀人認爲是獨一個。譬方棒球是一個物體，但必過該隻棒球自家也是交關粒子組成功個。
物質

**物質**是科學浪嘸不明確定義個詞，一般是指靜止質量弗是零個物事。物質也用來泛稱所有組成可以觀測個物體個成份。

## 參考
本影

**本影**是發光體（弗是點光源）發出個光畀弗透明個物體遮脫過後，勒屏幕（或者別個物事）浪投射出來全部黑脫個區域。

月球全部勒地球本影裏向，出現個月食就是月全食。

月球個本影投勒地球表面浪個區域，出現個日食是日全食。



## 還好看看
*半影
*偽本影
半影

**半影**是發光體（弗是點光源）發出個光畀弗透明個物體遮脫過後，勒屏幕（或者別個物事）浪投射出來，本影邊浪比較暗個區域。該個場化發光體的光一部分畀遮脫。

月球一部分勒地球本影裏向，剩下來個勒地球半影裏向，出現個月食就是月偏食。

月球個半影投勒地球表面浪個區域，出現個日食是日偏食。



## 還好看看
*本影
*偽本影
布列塔尼

**布列塔尼**（）是欧洲西面布列塔尼半岛个一個文化区域。乃朝属于法国管辖。此地属于凯尔特文化个范围，有自家独特个布列吞语，历史浪长期保持独立地位，到文艺复兴之前才搭法国合并。乃朝，此地有人口四百多万，拥有邪气深厚个天主教传统。当地个居民，大多数认为自家是布列塔尼人（弗过搭苏格兰或者加泰罗尼亚弗一样，伊拉也认为自家同时是法国人）。
T-64主战坦克

**T-64主战坦克**是苏联立在二十世纪六十年代设计生产个一种主战坦克。迭个坦克是立在T-62主战坦克个基础浪进行改良个产品。弗过还是存在一些技术问题。所以，到七十年代之后，就畀T-72主战坦克替代哉。
偽本影

**偽本影**是發光體（弗是點光源）當中發出個光畀弗透明個物體遮脫，邊浪一圈個光朆畀遮脫，勒屏幕（或者別個物事）浪投射出來個區域。

屏幕離遮脫光個物事比較近個辰光，投射個是本影；遠點個辰光（或者障礙物小點個辰光）就是偽本影。該歇辰光光線從俚個邊浪一圈過去，浪排遣面相交，屏幕勒相交點個後頭成像。

月球個偽本影投勒地球表面浪個區域，出現個日食是日環食。



## 還好看看
*本影
*半影
西半球

**西半球**是地球浪本初子午線西面，180度經線東面個半球。

因爲歐洲搭非洲個西部勒西經，為仔避免担本初子午線割開來，西半球搭東半球個分界線有辰光也定義成功西經20°搭東經160°。按照該種分法，西半球個陸地有北美洲、南美洲、亞洲俄羅斯頂頂東面、新西蘭、南極洲部份、搭仔交關其它個島。太平洋東部、大西洋西部、搭仔北冰洋一部分勒西半球包牢北美洲搭南美洲。

## 還好看看
* 北半球
* 南半球
* 東半球
* 水半球
* 陸半球

## 参考文献
月球交點

**月球交點**是月球個軌道交點，俚是月球軌道勒天球浪穿過黃道（太陽拉以恆星為背景个天球上移動个路徑）個位置。**升交點**是月球穿過黃道進到北方個場化，**降交點**是穿過黃道進到南方個場化。

日食搭月食只會勒月球經過交點附近個辰光出現：新月辰光經過交點附近會發生日食；滿月辰光經過交點附近會發生月食。發生一趟日月食，月球搭交點個距離板定要小於15°。

月球交點勒黃道上個進動相對於月球軌道是窮快個（叫交點周期，章動周期是6793.5日或者18.5996年，搭沙羅周期或者食個周期弗一樣）。
國際日期變更線

**國際日期變更線**（），也叫**國際日界線**、**國際換日線**或者**國際日期線**，跨過該條線日腳就要加1日天或者減1日天。該條線基本浪是按照180度經線，但必過因爲經過仔一部分陸地，外加要照顧行政區個統一，實際浪日界線是稍微繞仔繞個折線：從北朝南通過白令海峽搭阿留申、薩摩亞、斐濟、湯加等群島到新西蘭個東面。

從東朝西跨過該條線，日腳要加1日，從西朝東跨過來，日腳要減1日。
陸地

**陸地**是地球浪朆畀水沒脫個場化。文言文有辰光叫**土**，一塊地也可以叫**土地**。陸地有交關多弗一樣個形狀，地面個高低大小也弗一樣，造成功弗一樣個地形。
東經九十度洋脊

**東經九十度洋脊**是印度洋個洋脊，勒北面個安達曼群島搭南面個印度洋東南海嶺之間，一塌刮子長差弗多5,000公里，平均寬度200公里，北面搭南面分別勒4,320萬年搭8,180萬年形成。
環礁

**環礁**，是由珊瑚礁形成個環狀或者部分環狀個島，當中繞牢潟湖。因爲形成過程搭環境弗一樣，環礁除脫圓個之外，也有橢圓形或者其他弗規則形狀。

大部分環礁儕勒太平洋搭印度洋裏向，大西洋個環礁相對來講就少仔交關。
橢圓

拉数学里向，**椭圆**是平面上到两个固定点个距离之和为常数个点个轨迹。

椭圆是一种圆锥曲线：如果一个平面切截一个圆锥面，且弗托渠个底面相交，也弗托渠个底面平行，各圆锥搭平面交截线是个椭圆。

椭圆是圓錐斜切開個橫切面曲線，像隻壓扁脫個圓。
東半球

**東半球**是地球浪本初子午線東面，180度經線西面個半球。

因爲歐洲搭非洲個西部勒西經，為仔避免畀本初子午線割開來，西半球搭東半球個分界線有辰光也畀定義成功西經20°搭東經160°。按照該種分法，東半球個陸地有亞洲絕大部份、南極洲部份、歐洲、非洲、澳大利亞、搭仔交關其它個島。海有太平洋西部、大西洋東部、印度洋。

## 還好看看
* 北半球
* 南半球
* 水半球
* 西半球
* 陸半球

## 參考
本初子午線

**本初子午線**（英語：Prime meridian），也叫**本初經線**，是畀定義做0度個經線（也叫子午線）。本初子午線個東西兩半邊叫東經搭西經，勒180度碰勒一淘。

1884年，美國華盛頓特區舉行個國際本初子午線大會上確定格林尼治子午線是經度嘅起點。必過法國勒1911年前頭用個還是巴黎子午線做經度起點。
西北夏威夷群島

**西北夏威夷群島**（**Northwestern Hawaiian Islands**，也叫：**Leeward Islands**）指個是美國夏威夷群島裏向，从考艾島搭尼豪島西面到中途島之間個島搭仔珊瑚礁。一塌刮子包括33個島。總面積差弗多12.8平方公里。其中除脫中途島之外，大部分島儕是無人島。西北夏威夷群島勒行政浪屬於夏威夷州檀香山市縣（檀香山）。區域總陸地面積8.0485平方公里。
納莫努伊托環礁

**納莫努伊托環礁**是西太平洋島國密克羅尼西亞聯邦個環礁，屬於加羅林群島個一部分，勒楚克州西北170公里，由12個島組成，長88公里、寬52公里，土地面積4.38平方公里，潟湖面積1874.9平方公里，2009年人口1341。

## 外部連結
* Sailing Directions (enroute), page 263
* exact islet coordinates
* historic census data, population densities
楚克州

**楚克**（Chuuk）老底子叫**特拉克**（Truk），是密克羅尼西亞聯邦個一個州。楚克州面積127km²，人口53595，是密克羅尼西亞聯邦人口頂多個州。勒楚克語裏向，楚克意思是「山」。

## 地理
地理浪，楚克州個島是加羅林群島個一部分。

## 還好看看
*楚克語

## 參考

*1989 Census 

## 外頭個網站
* Chuuk (Truk) Visitors Center
* Jane's Chuuk Page 
* Xavier High School
加羅林群島

**加羅林群島**，是太平洋西北部重要個群島，勒垃巴布亞新幾內亞東北面，菲律賓正東面，是500多隻小島搭珊瑚礁組成功個。除脫西端個帛琉自家是一個國家，其他個島儕屬於密克羅尼西亞聯邦。
恩吉魯穆德

**恩吉魯穆德**（**Ngerulmud**）是太平洋島國帛琉個首都。勒帛琉頂大個島——巴伯爾道布島浪，行政浪屬於梅萊凱奧克州。恩吉魯穆德勒帛琉頂大個城市、老早頭個首都科羅爾東北20公里個場化，梅萊凱奧克州首府梅萊凱奧克鎮西北2公里個場化。

## 參考
歐里皮克環礁

**歐里皮克環礁**是西太平洋島國密克羅尼西亞聯邦個環礁，屬於加羅林群島個一部分，由3個島組成，土地面積0.236平方公里，潟湖面積5.921平方公里，頂高個場化海拔高度2米，2000年人口113。

## 外頭個網站
*Entry at Oceandots.com
沃萊艾環礁

**沃萊艾環礁**是西太平洋島國密克羅尼西亞聯邦個環礁，屬於加羅林群島個一部分，勒伊法利克環礁西面差弗多57公里，由18個島組成，土地面積4.5平方公里，潟湖面積29平方公里，頂高個場化海拔高度2米，2008年人口1081。

## 外頭個網站
*Entry at Oceandots.com 
*Pacific Wrecks
*Surrender of Woleai
南亞

**南亞**（英語：South Asia）差弗多是50到60年前頭創造個一個講法，來換脫加二老個詞「印度次大陸」，該個老詞代表亞洲大陸個南部地區，主要是印度板塊搭朝南投到印度洋個場化。是亞洲個一隻亞區（英語：subregion），泛指喜馬拉雅山以南個場化，有辰光也包括東西部連勒一淘個國家，總面積495萬平方公里（含阿富汗）。
新几内亚岛

**新几内亚岛**勒澳大利亞北面，是格陵蘭島後頭世界浪第二大個島。東經141度以東屬於巴布亞新幾內亞，以西屬於印度尼西亞。
莫爾茲比港

**莫尔兹比港**（英语：Port Moresby；巴布亚皮钦语：Pot Mosbi）是大洋洲国家巴布亞新幾內亞个首都。
中國東北

**中國東北**是中國東北面個場許，現在一般性指遼寧、吉林、黑龍江三省，也就是**東三省**、**東北三省**，明朝清朝辰光頂遠好到日本海。中華民國伊歇辰光分九隻省。立在二戰前頭，此地全以满洲个稱呼聞名。
中國西北

**中國西北**，即传统意义浪个内亚核心地区。是依照中国中心论发明个一个词汇，用来形容以黄河流域作为坐标原点，朝向西北內陸個一隻區域，地理浪包括黃土高原西部、渭河平原、河西走廊、青藏高原北部、內蒙古高原西部、柴達木盆地搭新疆大部。通常簡稱「**大西北**」或者「**西北**」。

中國行政區劃裏向個**西北五省區**包括：陝西省、甘肅省、青海省、寧夏回族自治區、新疆維吾爾自治區。該個來源於中華人民共和國已經撤脫個大行政區級單位——西北區。

廣義個**西北地區**還包括內蒙古自治區西部個阿拉善盟、烏海市、巴彥淖爾市搭鄂爾多斯市等四盟市。
威克島

**威克島**勒大洋洲，地理浪是馬紹爾群島個一部分，現在是美國海外無建制領地，有交關重要個戰略位置，被叫做「太平洋個踏腳石」。
食分

**食分**是畀遮脫個天體勒「食」個天文現象過程當中變暗個部分勒直徑浪佔個比例，日食月食儕好用。偏食搭環食個食分永遠勒0.0到1.0之間，全食至少是1.0。

技術浪看，食分個算法是：畫一條直線連接遮個天體（或者本影）和畀遮個天體個中心，尋著該條線有幾化部分勒畀遮脫個個部分；該個是幾何學浪個食分。如果是全食，該條線必須要延伸到致食天體（或者陰影）頂靠近一側個邊緣，外加得到大於1.0個食分。如果嘸不食，但是接近失誤，也可以拿該條線延伸到頂靠近個邊緣，用負值計算該個距離，得著一個負個幾何學食分。
協調世界時

**協調世界時**，也叫**世界標準時間**或者**世界協調時間**，简称**UTC**（从英文「」／法文「」過來），是頂主要個世界辰光標準，以原子時秒長做基礎，勒時刻浪儘量接近格林尼治標準時間。中華人民共和國採用ISO 8601:2000個國家標準GB/T 7408-2005《數據元和交換格式 信息交換 日期和時間表示法》裏向叫**協調世界時**。中華民國採用CNS 7648個《資料元及交換格式資訊交換–日期及時間的表示法》（搭ISO 8601差仿弗多）叫**世界協調時間**。
上海圣三一堂

**上海圣三一座堂**（英文：Holy Trinity Cathedral, Shanghai）是吴越个大都市上海乃朝顶顶久远个基督教新教教堂，具体位置是立在原先英租界个九江路219号。立在1949年之前，是英国圣公会立在上海个主教座堂。乃朝是基督教三自爱国会立在上海个驻地。
上海公共租界

**上海公共租界**（英文：Shanghai International Settlement）是近代立在中国存在过个几只公共租界之一（挺下来个有闽南鼓浪屿个鼓浪屿公共租界搭仔芜湖个芜湖公共租界）。由老早个上海英租界搭上海美租界合并形成。拥有管理租界个专门机构工部局。对上海个发展搭城市文化个确立有邪气深远个影响。

随咾同大清签订条约个列强越来越多，伊拉个国民也成为租界管理个一部分，工部局旗浪印有奧匈帝国、丹麦、法兰西第三共和國、意大利王国、荷兰、瑞典-挪威联盟、葡萄牙王国、俄罗斯帝国、西班牙王国、英国搭仔美国个国旗。

佢个座右銘謳作O*mnia Juncta in Uno*（拉丁文），意思是合眾為一。

## 历史

上海公共租界个历史从1840年代初期开始，一直持续到1940年代开始辰光，基本上有一个世纪。

### 创立
1843年11月，上海依照英国搭满清帝国个《南京条约》，对西方国家个人开放居住个權利。佢最頭起个外國居民，主要是美國人英國人，畀其他人謳作「上海蘭人」（Shanghailanders）。12月，上海道台搭英国领事划定上海英租界个界限，迭个区域，就是乃朝个上海外滩附近。到1844年，已经有英国个怡和洋行、宝顺洋行租界土地，开始修造西方样式个楼宇房屋。1845年，英国搭上海道台签署《上海土地章程》。个当中，正式拿上海老城厢北面八百多亩个土地确定为英国个居留地。1846年，南、西面边界也确定，迭个辰光，租界面积有一千多亩。

1848年11月27号，英租界个西面边界退役到乃朝个西藏路；立在同一年，美国圣公会个传教士开始立在吴淞江北面修造自家个房屋，搭上海道台进行交涉之后，虹口开始作为美国个租借地，形成美租界。

1853年9月7号，小刀会拿上海老城厢占据。上海道台远循。租界正式摆脱对上海地方政府个交涉，开始自家完全独立发展。1853年，太平天国贼匪占据江宁府。1854年7月11号，上海个三大租界建立联合机构上海工部局，建立万国商团并组建市面警察机构，正式形成上海城邦共同体。

### 定型搭拓展
1862年，因为权力矛盾，法国人退出联合租界，自家设立公董局并管理上海法租界。1863年9月，英国搭美国立在上海个租界正式合并，一道交把工部局（Shanghai Municipal Council)管理。1848年11月27号青浦教案之后，上海道台允许英租界范围西推，面积达到2800多亩。弗过，美租界一直无具体边界。一直到1893年确定边界之后，才确认美租界面积7800多亩。1899年，公共租界再次扩张，面积达到33000多亩（22平方公里）。北面个边界达到宝山县交界处，西面一直拓展到静安寺，租界内兴修各种设施，一派繁荣，蔚为大观。

### 越界筑路
为继续获得城邦发展个土地，公共租界多趟搭地方官僚交涉，弗过因为迭个辰光排外情绪逐步高涨，交涉无果而终。所以，工部局决定效仿南面个公董局，搞越界筑路，越界筑路个区域是租界好拥有征税搭控制权个场化，到1914年之后，公共租界依靠越界筑路拿面积托拓展到4.7万亩。

### 法律地位个解決（1920-1937年）
1920年代，上海公共租界个根基开始收到冲击威胁。1925年5月30号，立在左翼个组织下头，中国示威者勒拉南京路游街，老闸捕房个巡捕枪杀示威者，引起中国全国性个爱国运动。五卅运动以后，大规模越界造路基本停止。上海公共租界继续向外个扩张逐步畀控制下来。1927年，中国国民党立在蒋中正个统帅下进行北伐战争，引发列强强烈紧张，上海租界个英法部队达到两万多人，时刻警惕中国国民党破坏上海个租界界限。弗过蒋最终妥协，立在江湾搞大上海计划，公共租界继续繁荣，弗过自治权已经越来越受到南京国民政府个威胁。

### 孤岛
1937年中日战争暴发之后，日本军队老快攻克上海守军，同时进入苏州河以北个公共租界。之后，苏州河以南个租界分别由美国、英国军队驻守，立在之后个战争中继续保持中立长达4年。立在租界内个机构继续运转。同时因为战争原因，各地大量人口流入，变相造成公共租界个畸形繁荣。但是，随咾第二次世界大战个全面爆发，上海公共租界个军队亦弗得弗撤退。第一趟是1939年，因为波兰战役爆发，驻沪个英军撤退。第二趟亦是阿末一次发生拉1940年8月，意大利王国对盟军发动地中海战役个两個号头以后。

### 终结
1941年12月8号，太平洋战争暴发，鼓吹黄种人解放旗号个日本人进驻公共租界个苏州河南面区域。1943年，工部局正式撤销，日本人装模作样拿租界交还汪精卫个傀儡政府，上演昭和性质个丑剧。1943年8月，公共租界个历史正式结束。

## 管理机构

### 工部局

上海公共租界工部局（Shanghai Municipal Council）是上海公共租界个行政管理机关，相当于租界里向个政府，有伊拉自家个警察。必过，司法机构还有独立个“会审公廨”，相当于法院。

工部局主要是英国控制，美国也部分参与工部局个管理生活里向。1920年代，费信惇（Stirling Fessenden）担任工部局总董。1873年开始，工部局董事会里向为德国人保留1個席位。第一次世界大战结束以后，箇个席位畀转交畀日本。1928年以后，工部局为华董增加三到四個席位。

上海公共租界个行政体制同上海法租界弗一样，后者是法兰西殖民帝国个一部分，是受法国驻印度支那总督个支配个；上海公共租界则是一個地方自治体，并弗直接受任何外国领事，甚至英国领事个管理。

### 巡捕房
上海公共租界巡捕房勒拉1854年8月成立，拢总有14個分区捕房。

### 会审公廨

### 提篮桥监狱

### 万国商团（''Shanghai Volunteer Corps''）

## 法律
公共租界嘸統一个法律體系。市議會有《土地條例》搭據箇制訂立个各許條例，對定居點个全部人有約束力。此外，搭中國簽訂治外法權條約个國家个公民搭主體是畀箇國本國个法律管轄。

1947年，领事裁判权全面取消，租界里向个西方国家个人犯民刑事案件会得移送各国个领事裁判个法律根源消失哉，中国真正重新掌有全国个司法管辖权。

## 參考文獻
监狱学堂

**监狱学堂**(日文：監獄学園)是日本漫画家平本Akira创作个漫画。2011年开始连载。2015年先后推出电视剧搭动画。
華北

**华北地区**是东亚中原王朝立在长期发展后，到近代重新定义个一个概念。立在中华民国辰光经过推广深入人心。一般包括秦岭淮河线北面，长城以南个地区.淮河以北個中國地區儕好叫華北。按照省份，有官方個地理分區，其中中華民國大陸時期拿河北、山東、河南、山西、陝西、甘肅、北平、青島、天津、西安一共六省、四直轄市劃成功華北地區，現在個中華人民共和國拿北京、天津、河北、山西、內蒙古一共兩直轄市、兩省、一自治區劃成功華北地區。

## 文化
除脱山西之外，侪使用搭普通话邪气相似个官话方言，饮食高头欢喜重口味，以河南个胡辣汤作为该地区个代表食品。

## 环境危机
因为长期过度开发，此地个地下水资源已经枯竭，并且面临严重个内亚沙漠化影响。每年3月，就有沙尘暴来袭。到冬天，因为全体供暖，造成环境严重污染。

## 经济
迭个地区立在老里八早是蛮发达个，弗过，宋朝之后，因为战争搭动荡，经济形势一直弗灵光，乃朝，山东省发展较快，其余地方侪要靠财政转移，从吴越地区等南面，拨款把伊拉。否则就有可能发生流寇一样个事体。
美國本土外小島

**美國本土外小島**是美國屬地，包括：

## [[太平洋]]
### [[密克羅尼西亞]]
* 威克島（Wake Island），勒馬紹爾群島個北面

### [[波利尼西亞]]
* 中途島（Midway Atoll），勒夏威夷群島個西北面
* 約翰斯頓環礁（Johnston Atoll），勒檀香山個西南面
* 豪蘭島（Howland Island），勒鳳凰群島北部
* 貝克島（Baker Island），勒鳳凰群島北部
* 金曼礁（Kingman Reef），勒萊恩群島北部
* 巴爾米拉環礁（Palmyra Atoll），勒萊恩群島北部
* 賈維斯島（Jarvis Island），勒萊恩群島中部

## [[加勒比海]]
* 納弗沙島（Navassa Island）
讲谈社

**讲谈社**（日文：講談社）是日本个一家大型出版社。1909年创设。公司个总部立在东京都文京区音羽，乃朝搭King Records、光文社、星海社、日刊现代一道，侪是音羽集团旗下成员。
野良神

**《野良神》**（日文：ノラガミ）是日本个漫画师安达渡嘉（あだちとか）创作个一部怪谈背景漫画，讲述嘸神社个野神仙夜斗搭伊个神器雪音，以及女子高中生日和之间个故事。立在2013年动画化，2015年，推出第二期。
西蘇門答臘省

**西蘇門答臘**（Sumatera Barat）是印尼一個省，勒蘇門答臘島浪向，人口513萬，首府巴東。
巴東（西蘇門答臘省）

**巴東**（Padang）是印尼西蘇門答臘省首府搭省裏向頂大個城市，勒省個西海岸。
明打威群島

**明打威群島**是印度尼西亞個群島，勒蘇門答臘西面離岸邊150公里個場化，是名氣窮響個衝浪勝地，2004年印度洋大地震過後一直有地震搭海嘯。頂大個島是西比路島，面積4030平方公里。別個島包括西普拉島、南巴蓋島、北巴蓋島等。

## 還好看看
* Anthropology of the Mentawai Islands 
* Native Planet: The Mentawai 
* Mentawai Islands rain forests (World Wildlife Fund)
* Surf Aid International
明古魯省

**明古魯**（Bengkulu）是印尼一個省，勒蘇門答臘島浪向，人口172萬，首府明古魯市。
明古魯市

**明古魯市**（印尼語：Kota Bengkulu）勒印尼蘇門答臘島西岸，是明古魯省頂大個城市搭首府。
占碑市

**占碑市**是印尼占碑省个首府，是蘇門答臘个第六大城市，占碑省个省會，是印尼石油搭橡膠个重要產地，有沿河港口。

古代三佛齊王國个占碑遺蹟離現在个占碑市26公里。
南蘇門答臘省

**南蘇門答臘**（Sumatera Selatan）是印尼一個省，勒蘇門答臘島浪向，人口745萬，首府巨港。
巨港

**巨港**（印尼語：Palembang）是印尼蘇門答臘島東部個城市，是蘇門答臘島浪蠻大個城市，也是南蘇門答臘省個省會搭重要河港，現在有國際機場，也有弗少觀光景點。中國老底子個書浪叫該個場化「巴林馮」搭「舊港」。
西比路島

**西比路島**是印度尼西亞個島，勒蘇門答臘西面150公里個印度洋，是明打威群島頂大搭頂北個島，大部分土地儕畀熱帶雨林覆蓋。1981年變成功生物圈保護區，1993年開始島西面成立仔1905平方公里個國家公園。西比路島受2004年印度洋大地震影響，但必過嘸不死亡報告，有報道講該隻島地震仔過後升上來2米。
國家公園

**國家公園**是一種為仔保留自然劃出來個區域，一般性儕是政府所有，目的是保護某個場化弗受人類發展搭污染個傷害。勒世界自然保護聯盟保護區分類體系裏向屬於第二類。
邦加-勿里洞省

**邦加-勿里洞**（Bangka Belitung）是印尼一個省，搭南蘇門答臘省隔海相望。本來屬於南蘇門答臘省，2000年單獨分出去。人口122萬，首府邦加檳港。
邦加檳港

**邦加檳港**也叫檳港、邦加檳榔（印尼語：Pangkal Pinang） 是印尼邦加島頂搭個市鎮，也是邦加-勿里洞省個首府。
邦加島

**邦加島**（印尼語：Bangka），是印尼邦加-勿里洞省兩島之一，面積差弗多11910平方公里，勒蘇門答臘以東，隔仔邦加海峽，北面是南海，東面隔仔加斯帕海峽到勿里洞島，南面是爪哇海。邦加島個首府搭頂大市鎮是邦加檳港，第二大城市是雙溪利亞特。
邦加海峽

**邦加海峽**是印度尼西亞个海峽，勒蘇門答臘島搭邦加島當中個爪哇海，隔開南蘇門答臘省搭邦加-勿里洞省，長180公里、闊11到27公里。
海峽

**海峽**是夾勒兩片陸地當中，連牢兩個海或者洋個水區，一般性深度蠻大，水流蠻急。海峽是自然形成個，人造個連牢兩個海個水道叫運河。
卡里馬塔海峽

**卡里馬塔海峽**，是婆羅洲搭邦加島、勿里洞島當中個海峽，南面是爪哇海，北面是南海，差弗多150公里闊，海峽裏向有卡里馬塔群島。
卡里馬塔群島

**卡里馬塔群島**是印度尼西亞個小型群島，勒婆羅洲西岸對開海域，從低地個紅樹林搭熱帶雨林到1000米山頂浪個山地灌叢（montane shrubland）等弗一樣個生態系統儕有。
婆羅洲

**婆羅洲**（馬來語：Borneo），印尼叫**加里曼丹島**（印尼語：Kalimantan）是世界第三大島，面積736000平方公里，挨勒格陵蘭搭新幾內亞後頭。現在整個島歸印尼、馬來西亞搭文萊三國管轄，菲律賓老早頭宣佈過有沙巴一部分個主權。
西巴布亞省

**西巴布亞**（Papua Barat）是印尼一個特區，勒新幾內亞西半面個西巴布亞，人口76萬，首府曼諾瓦里。
西巴布亞

**西巴布亞**是新幾內亞島（也叫伊里安島）個西部，分成功印度尼西亞個巴布亞省搭西巴布亞省。

西巴布亞本生是荷蘭個殖民地。1959年，經過選舉勒1961年4月5號宣布獨立，1962年8月15號，印度尼西亞軍隊勒蘇聯支持下頭入侵，勒美國個壓力下頭，荷蘭宣布拿西新幾內亞交畀聯合國託管，成為仔美國搭蘇聯別苗頭個場化，到1963年5月1號，印度尼西亞正式接管，改名字叫「西伊里安」，蘇哈托下台過後，2001年，通過法律，西巴布亞獲得「特殊自治權」。
曼諾瓦里

**曼諾瓦里**（印尼語：Manokwari）勒多貝拉伊半島東部沿岸。从2003年開始，成為印尼西巴布亞省個首府。

1855年2月，有兩個传教士勒該噠上岸，逐漸傳播基督教，現在是天主教曼諾瓦里暨索龍教區所在地。
勿里洞島

**勿里洞島**（Belitung Island），是印尼一隻島，勒邦加島東南面個卡里馬塔海峽裏向，面積差弗多4850平方公里，人口差弗多20萬，属于邦加-勿里洞省，出產胡椒搭錫。

1812年，英國佔領仔勿里洞島，後歇來貤畀荷蘭佔領，1824年，英國根據英荷條約放棄脫對該隻島个任何要求。印尼獨立過後，該隻島成爲仔印尼个一部分。
爪哇海

**爪哇海**（英語：****）是太平洋一片海，勒印尼婆羅洲搭爪哇島當中，東面是蘇拉威西島搭弗洛勒斯海，東北面是望加錫海峽搭西里伯斯海，西面是蘇門答臘、卡里馬塔海峽搭南海。
多貝拉伊半島

**多貝拉伊半島**，也叫**鳥頭半島**（印尼語：Kepala Burung、荷蘭語：Vogelkop），是印度尼西亞西巴布亞省個大型半島，勒新幾內亞個西北部，東面是極樂鳥灣（Cenderawasih Bay），南面是賓圖尼灣（Bintuni Bay），差弗多200公里長、300公里闊，南部沿海是平原，北部是海拔3000米個阿爾法克山脈，半島浪有超過300種雀鳥。
巴布亞省

**巴布亞**（Papua）是印尼一個特區，勒新幾內亞西半面個西巴布亞，人口283萬，首府查亞普拉。
查亞普拉

**查亞普拉**（英語：Jayapura；印尼語：Kota Jayapura）是印尼巴布亞省個首府，勒新幾內亞島北岸，2002年辰光差弗多有20萬人口。

查亞普拉勒1910年到1962年之間名字叫荷蘭地亞（Hollandia）。1962年，荷蘭拿荷屬新幾內亞交畀聯合國管理。1963年5月1號聯合國拿荷屬新幾內亞交畀印尼，荷蘭地亞同時改名字叫Kota Baru。後歇來亦改名字叫蘇卡諾普拉（Sukarnopura）。1968年，再改名字叫查亞普拉。

現在個查亞普拉居民裏向，差弗多80%是從印尼其他場化搬過來個，巴布亞人佔仔差弗多20%。1962年開始，查亞普拉設有Cenderawasih大學（印尼語：Universitas Cenderawasih, UNCEN），是巴布亞省重要個教育機構。
荷屬新幾內亞

**荷屬新畿內亞**（荷蘭語：Nederlands Nieuw-Guinea）是新幾內亞西部是荷蘭殖民辰光個官方名字。有名氣個通稱叫Dutch New Guinea。荷屬新幾內亞現在屬於印度尼西亞頂頂東面個兩個省份──巴布亞省搭西巴布亞省（2003年前頭儕屬於巴布亞省）。

1898年到1949年，荷屬新幾內亞是荷屬東印度下頭個一部份。

1949年，荷屬東印度停止運作，成為仔完全獨立個印度尼西亞，荷蘭重新得著新幾內亞西部個主權，還準備建立一個獨立國家。差弗多5千個教員飛到該噠，荷蘭推行政治、商業搭公民技能。第一批本土海軍軍校學生勒1955年畢業，第一支陸軍部隊勒1956年成立。

整個荷屬新幾內亞範圍個選舉勒1959年，1961年4月5號巴布亞議會開始運作，預備勒10年裏向完成獨立。1961年12月1號，荷蘭認同議會揀個國歌，還定好晨星做新個國旗。

1961年12月18號，印度尼西亞入侵西巴布亞。印尼搭荷蘭軍隊衝突過後，聯合國勒1963年5月拿西巴布亞主權交畀印度尼西亞。勒一場畀印尼軍方控制個窮有爭議個公民投票過後，西巴布亞勒1969年正式併進印尼。
蘇拉威西島

**蘇拉威西島**是印尼一個大島，也是世界第十一大島，有174600平方公里大，勒婆羅洲搭新幾內亞之間，上頭有六個省。
火山島

**火山島**，也叫**高島**，是海底火山噴發過後，溶岩、火山灰等噴發出來個物事堆勒一淘形成個島。火山島個面積一般儕弗大，有單個頭個火山島，也有群島式個火山島。

## 參考
望加錫海峽

**望加錫海峽**（Makassar Strait），是加里曼丹島東面、蘇拉威西島西面個海峽，北面是西里伯斯海，南面是爪哇海搭弗洛勒斯海，全长差弗多800公里，平均闊250公里。兩岸重要港口有巴厘巴板、望加錫等。
西里伯斯海

**西里伯斯海**（Celebes Sea），也叫**苏拉威西海**，是太平洋西部個一個陸緣海，勒棉蘭老島、蘇祿群島南面，加里曼丹島東面，蘇拉威西島北面，東面搭太平洋隔仔桑格群島，總面積差弗多28萬平方公里，頂深個場化有6200米，西南用望加錫海峽搭爪哇海搭弗洛勒斯海相通。
西加里曼丹省

**西加里曼丹**（West Kalimantan）是印尼一個省，勒加里曼丹，人口440萬，首府坤甸。
坤甸

**坤甸市**（印尼語：Kota Pontianak）簡稱「坤甸」（Pontianak 或 Khuntien），是印度尼西亞西加里曼丹省個首府，靠近赤道，勒曼帕瓦縣境內。城市畀卡江分成兩岸，東面是市區，西面是郊區。總人口差弗多62.8萬人，是西加省個經濟、政治中心搭頂大個城市。
中加里曼丹省

**中加里曼丹**（Central Kalimantan）是印尼一個省，勒加里曼丹，人口221萬，首府帕朗卡拉亞。
弗洛勒斯海

**弗洛勒斯海**（Flores Sea）是太平洋西部個一個陸緣海。弗洛勒斯海北面是蘇拉威西島，南面是小巽他群島裏向個弗洛勒斯島、松巴哇島等島，西面是爪哇海，東面是班達海，海域面積差弗多24萬平方公里。
班達海

**班達海**（Banda Sea）勒馬來群島東南，屬於太平洋，但必過實際浪班達海搭太平洋畀哈馬黑拉海、塞蘭海搭幾百隻島個開來。班達海東西長1000公里，南北長500公里；面積差弗多47萬平方公里，一般深四五千米，最深個場化勒卡島（Kai）西面，有6400米；班達海含鹽度33－34‰；四周火山島、珊瑚礁蠻多。
帕朗卡拉亞

**帕朗卡拉亞**，也翻譯成功**巴冷加拉椰**，是印度尼西亞中加里曼丹省個首府。人口是160018人（2000年人口普查）。

印尼第一任總統蘇加諾曾經建議拿印尼首都從雅加達搬到該噠。
蘇加諾

**蘇加諾**（Sukarno，1901年6月6號－1970年6月21號），印度尼西亞民族獨立運動個領袖。印尼建國領袖搭第一任印尼總統，1959年到1966年兼任印尼首相，大囡兒梅嘉娃蒂是第五任總統。
雅加達

**雅加達**（印尼語：Jakarta），全稱**雅加達首都特區**，是印度尼西亞頂大个城市搭前首都，勒爪哇島西北海岸。雅加達是印尼個經濟、文化搭政治中心，2011年11月人口10187595。

雅加達發展窮快，勒全世界200大城市裏向個排名，從2007年个第171名跳到2011年个第17名。必过，地面沉降个问题也邪气严重，越来越容易畀淹脱，故咾迁都哉。2024年11月19号，印度尼西亞國會通過法案，雅加達变成特別行政區，新首都是努山塔拉。

## 参考
南加里曼丹省

**南加里曼丹**（South Kalimantan）是印尼一個省，勒加里曼丹，人口363萬，首府馬辰。
馬辰

**馬辰**（印尼語：Banjarmasin，也翻譯成功**班賈爾馬辛**）是印度尼西亞南加里曼丹省個首府，勒加里曼丹島巴里托河搭馬塔普拉河交匯個三角洲浪，城市人口差弗多60萬，是加里曼丹個第二大城市，僅次於馬來西亞個古晉。
東加里曼丹省

**東加里曼丹**（East Kalimantan）是印尼一個省，勒加里曼丹，人口303萬，首府沙馬林達。
西蘇拉威西省

**西蘇拉威西省**（印尼語：Sulawesi Barat）勒印度尼西亞中部，蘇拉威西島西部。面積16796.19平方公里，人口938254人（穆斯林佔83.1%，基督教徒佔13.46%）。首府馬穆朱。

2004年從南蘇拉威西省分出來。下頭有一市五區。
南蘇拉威西省

**南蘇拉威西省**（印尼語：Sulawesi Selatan）勒印度尼西亞中部個蘇拉威西島西南部，還包括薩拉亞爾島搭博內拉泰群島。面積72781平方公里，2005年人口7497701人。首府望加錫。下頭有三市二十區。
望加錫

**望加錫**（印尼語：Kota Makassar）漢名叫**錫江**，是印度尼西亞南蘇拉威西省個首府，也是蘇拉威西島浪頂大個城市。望加錫勒蘇拉威西島個西南部，靠牢望加錫海峽。勒1971到1999年裏向，該個城市曾經叫**烏戎潘當**（印尼語：Ujung Pandang）。城市面積175.77平方公里，人口差弗多140萬。
沙馬林達

**沙馬林達**也叫**三馬林達**，是印尼東加里曼丹省個首府，勒加里曼丹島東部沿海，但必過一部份東加里曼丹省個政府機構勒巴厘巴板（Balikpapan）。
中蘇拉威西省

**中蘇拉威西省**（印尼語：Sulawesi Tengah）勒印度尼西亞中部蘇拉威西島中部，還包括邦蓋群島搭托吉安群島。面積68089平方公里，2004年人口2242914人。首府帕盧。

1964年建省。下頭有一市九區。
帕盧（印度尼西亞）

**帕盧**（Palu），也叫帕魯或者巴魯，勒印尼蘇拉威西島中西部帕盧河口，是中蘇拉威西省個首府，勒雅加達西北面1650公里，是兩個山脊夾牢個一個狹長個海港，氣候乾燥。

2005年1月14號該個場化發生過里氏6.2級地震。2005年12月31號，因爲基督教徒搭穆斯林當中個衝突，發生過一趟炸彈爆炸個事體。

## 外頭個網站

* 帕盧官方網站
邦蓋群島

**邦蓋群島**是印度尼西亞個群島，勒中蘇拉威西省個頂頂東面，畀班達海搭馬魯古海包牢，珀倫海峽拿邦蓋群島從蘇拉威西島隔開來，主要個島有珀倫島搭邦蓋島。
馬魯古海

**馬魯古海**勒太平洋西部印度尼西亞水域，南面是班達海、北面是西里伯斯海，有弗少潛水個場化搭豐富個珊瑚蘊藏量。馬魯古海東北面有哈馬黑拉島，中部有布魯島搭斯蘭島，西面有蘇拉威西島，北面有塔勞群島。
哈馬黑拉島

**哈馬黑拉島**（Halmahera Island），也叫**濟羅羅島**（Jilolo或者Gilolo），是印度尼西亞摩鹿加群島個主島，屬於北摩鹿加省。全島面積17780平方公里，人口162728人（1995年），穆斯林搭基督教徒各差弗多一半。
北摩鹿加省

**北摩鹿加省**（印尼語：Maluku Utara）是印度尼西亞個一個省，勒摩鹿加群島北部，包括摩羅泰島、哈馬黑拉島、巴占群島、奧比島搭蘇拉群島。1999年從摩鹿加省分出來。面積30895平方公里。首府索菲菲。下頭有二市（特爾納特、提多雷）六區。

## 人口
2005年人口890000人。多數信伊斯蘭教（76%）、基督教（23%）等。
巴厘巴板

**巴厘巴板**（Balikpapan）也叫**巴里八班**，印度尼西亞東加里曼丹省個的城市，勒加里曼丹島東岸，靠牢仔望加錫海峽，城市面積503平方公里，人口差弗多50萬（2005年）。
馬穆朱

**馬穆朱**是印尼西蘇拉威西省個首府，原本屬於南蘇拉威西省，是一個蠻小個城市，周邊個人到該達來接受教育，但必過如果要深造，就板要去望加錫。
摩羅泰島

**摩羅泰島**（Morotai）是印度尼西亞東部個島，是摩鹿加群島個一部分，勒哈馬黑拉島北面，屬於北摩鹿加省，是印尼頂北面個小島之一，面積1800平方公里，南北端距離80公里，闊度比42公里少，2007年人口54876。
巴占群島

**巴占群島**是印度尼西亞個群島，屬於摩鹿加群島個一部分，包括80個島，行政浪由北摩鹿加省管，頂高個場化海拔2120米，居民人口差弗多13000，頂大個島面積1800平方公里。
奧比島

**奧比島**是印度尼西亞個小島，屬於摩鹿加群島個一部分，面積2542平方公里，北面有面積蠻大個哈馬黑拉島，島浪頂高個場化海拔1611米，岸邊浪有幾個居民聚居點。
蘇拉群島

**蘇拉群島**是印度尼西亞個群島，勒北摩鹿加省，屬於摩鹿加群島裏向，面積9632平方公里，2000年人口普查顯示群島人口108015，主要個島有敏莪里島、薩納納島搭塔利亞布島。
敏莪里島

**敏莪里島**是印度尼西亞個島，是摩鹿加群島裏向蘇拉群島個大型島嶼，座標，勒塔利亞布島東面、薩納納島北面，島浪有38000個居民，主要從事木材業。
塔利亞布島

**塔利亞布島**是印度尼西亞個島，是摩鹿加群島裏向蘇拉群島個大島，座標，勒敏莪里島西面、薩納納島西北面，面積2913平方公里。
特爾納特（印尼）

**特爾納特**是印度尼西亞個城市，由北摩鹿加省管，勒印尼中部德那第島瓜馬拉馬火山邊浪，面積547.74平方公里，2000年人口163467，人口密度每平方公里298人。
德那第島

**德那第**是印尼東部摩鹿加群島個一個島，勒哈馬黑拉島西面，是一個圓錐形、瓜馬拉馬火山個火山錐組成個島，老底子是一個獨立個蘇丹國，是世界浪丁香個主要產地，因爲該個原因也讓箇噠個蘇丹成爲印尼頂頂賅銅鈿個蘇丹，現在單獨是一個德那第市，屬於北摩鹿加省，劃成功4個行政區。

德那第勒活躍個火山地帶，一徑發生地震，1980年9月瓜馬拉馬火山爆發，1999年搭2000年曾經有穆斯林搭基督教徒當中的暴力衝突。

## 外頭個網站
* 葡屬印度尼西亞：摩鹿加群島和小巽他群島
瓜馬拉馬火山

**瓜馬拉馬火山**是印度尼西亞個火山，勒哈馬黑拉島西面個德那第島浪，火山錐是圓錐形，海拔高度1715米，最近爆發勒2015年7月16號。
火山

**火山**是地表下頭勒岩漿庫裏向高溫岩漿搭有關個氣體、碎屑從行星個地殼當中噴出來形成個，有特殊形態個地質結構。
地震

**地震**（英語：Earthquake）是地殼快速釋放能量過程當中造成個震動，該段辰光會產生地震波，其中地震波亦分P波、S波搭表面波。
摩鹿加省

**摩鹿加省**（印尼語：Maluku）是印度尼西亞個一個省，勒摩鹿加群島南部，包括斯蘭島、布魯島、東南群島搭西南群島。1999年北摩鹿加省分出來。面積46975平方公里。首府安汶。下頭有兩市（安汶、圖阿爾）九區。

## 人口
2005年人口1266000人。居民多數信基督教（76%）、伊斯蘭教（23%）等。
布魯島

**布魯島**是印度尼西亞摩鹿加省個熱帶小島，勒安汶島搭斯蘭島西面，面積9505平方公里，是摩鹿加群島個第三大島，2003年人口差弗多124084，80%居民住勒沿海個平原。

## 參考

*Grimes, Barbara Dix (1994). Buru inside out. In: Visser, L.E., ed. *Halmahera and beyond*. Leiden: KITLV Press. p.&nbsp;59-78. ISBN 90-6718-072-6.

## 外頭個網站
*Buru rain forests (World Wildlife Fund)
*Buru's official website (in Bahasa Indonesia)
斯蘭島

**斯蘭島**（Seram Island），也翻譯成功**塞蘭島**（Ceram，Seran或者Serang），印度尼西亞摩鹿加群島主要個島之一，勒哈馬黑拉島南面，靠牢安汶島，屬於摩鹿加省管。島個面積17100平方公里。

大部分是弗高個山地，熱還多雨，熱帶森林多，當中有最高峰比奈亞山（Pinaija Gunung），海拔3055米，沿海有狹個低地。
安汶島

**安汶島**（Ambon Island），是印度尼西亞摩鹿加群島主要個島搭政治中心，勒班達海北岸，面積差弗多775平方公里。該個島屬於摩鹿加省管，岛浪頂大個城市是安汶市，該個城市是摩鹿加省首府。

## 外頭個網站
*安汶島信息
薩納納島

**薩納納島**是印度尼西亞個島，是摩鹿加群島裏向蘇拉群島個大島，座標，勒敏莪里島南面、塔利亞布島東南面，面積558平方公里。
索菲菲

**索菲菲**是印度尼西亞哈馬黑拉島西岸個城市，北摩鹿加省首府勒2010年遷到索菲菲，該個前頭，北摩鹿加省首府勒特爾納特。

## 參考
韋塔島

**韋塔島**是印度尼西亞摩鹿加省個島，勒小巽他群島東面，是西南群島頂大個島，東西距離130公里，南北距離45公里，面積3600平方公里，頂高個場化海拔1412米，南面56公里是帝汶島。韋塔島居民多數信伊斯蘭教，小部分信基督教。
帝汶

**帝汶**是馬來群島南部個島，東部是獨立國家東帝汶，西部是印度尼西亞東努沙登加拉省個一部份（也叫西帝汶）。
東努沙登加拉省

**東努沙登加拉省**（印尼語：Nusa Tenggara Timur）是印度尼西亞個一個省，勒努沙登加拉群島（小巽他群島）東部。面積47876平方公里。首府古邦勒帝汶島西部（東部個東帝汶是獨立國家），是該個省唯一個城市。下頭有十九區。

## 人口
2005年人口4260294人。當中基督教徒佔絕大多數。

## 參考
古邦

**古邦**（印尼語: Nusa Tenggara Timur；英語：Kupang）是印尼東努沙登加拉省個首府，勒帝汶島西部。

## 外頭個網站
* 印尼國際帆船賽網站
小巽他群島

**小巽他群島**（Lesser Sunda Islands），也叫**努沙登加拉群島**（印尼语：Nusa Tenggara），是馬來群島裏向個一個群島，勒爪哇島東面個印度洋搭帝汶海當中，搭爪哇島、蘇門答臘島搭加里曼丹島等組成個大巽他群島（Greater Sunda Islands）相對。

小巽他群島絕大部分屬於印度尼西亞，屬於巴厘省、東努沙登加拉省搭西努沙登加拉省管。帝汶島一部分屬於東帝汶。
馬來群島

**馬來群島**（英語：**Malay Archipelago**）是一組散勒印度洋搭太平洋浪，東南亞大陸搭澳大利亞當中個群島。群島由2萬多隻島組成，是世界浪面積頂大個群島。群島浪個國家有印度尼西亞、菲律賓、新加坡、文萊、馬來西亞（東馬來西亞）、東帝汶搭巴布亞新幾內亞（大部分地區）。新幾內亞島一般弗算勒馬來群島裏向。

## 參考
安汶

**安汶**（印尼語：Kota Ambon），是印度尼西亞安汶島浪一個港口城市，也是摩鹿加省個首府。人口差弗多331254人（2010年）。
西南群島（印度尼西亞）

**西南群島**是印度尼西亞摩鹿加省個群島，勒首府安汶西南面，頂大個島是韋塔島。
西帝汶

**西帝汶**（印尼語：Timor Barat）是馬來群島小巽他群島裏向個帝汶島西半部，現在是印度尼西亞東努沙登加拉省個一部分，搭東帝汶民主共和國接勒一淘。
塔勞群島

**塔勞群島**是印度尼西亞個群島，勒蘇拉威西島北面、桑義赫群島東北面，是印度尼西亞東部個東北端，搭鄰國菲律賓靠牢，由北蘇拉威西省管，一經有地震搭火山爆發威脅。塔勞群島搭桑義赫群島一塌刮子有77個島，裏向56個島有人住，1996年總人口260370，居民務農為主。
北蘇拉威西省

**北蘇拉威西省**（印尼語：**Sulawesi Utara**）勒印度尼西亞中部，由蘇拉威西島北部、桑義赫群島搭塔勞群島搭邊浪個海組勒一淘，首府萬鴉老，人口约215万（2006年）。

## 宗教

大部分北蘇拉威西人信基督教，65%信新教，7%信羅马天主教。
萬鴉老

**萬鴉老**或者翻譯成功**美娜多**（印尼語：：Kota Manado），勒印度尼西亞蘇拉威西島北面個海灣，是北蘇拉威西省的首府。
桑義赫群島

**桑義赫群島**是印度尼西亞個群島，勒蘇拉威西島東北個西里伯斯海搭馬魯古海當中，大部個島因爲火山活動，土壤交關肥，群島總面積813平方公里，人口差弗多25萬。桑義赫群島勒1677年開始畀荷蘭統治，1945年脫離獨立過後變成功印度尼西亞一部分。
托吉安群島

**托吉安群島**是印度尼西亞個群島，由56個島組成，勒中蘇拉威西省個托米尼灣，島浪有37個村子。群島有雨林覆蓋，周邊是珊瑚礁，是玳瑁、綠蠵龜搭儒艮個棲息地搭繁殖個場化。

## 外頭個網站

*Informative and rare 2006 trip report
摩鹿加群島

**摩鹿加群島**（印尼語：Kepulauan Maluku），也翻譯成**馬鲁古群島**，有辰光也叫「東印度群島」，位置勒蘇拉威西島東面、新幾內亞西面搭帝汶島北面，是印度尼西亞交關多群島板塊之一，是馬來群島個一部分。中國搭歐洲傳統浪叫個**香料群島**，多數是指該個群島。

## 參考
延吉市

**延吉市**（朝鮮語：연길시）是一个立在东北亚地区个城市。乃朝立在中华人民共和国吉林省境内，级别是县级市，同时是延边朝鲜族自治州个首府。延吉市人口五十几万。个当中，朝鲜族人口占到百分之六十左右。
2016年3月9號日食

2016年3月9號个日食是一趟日全食，勒2016年3月9號（西半球是3月8號）发生。新月箇日天（就是朔日），地球浪看过去月亮搭太阳个角距离极小，该歇辰光月亮如果齐巧勒月球交點附近，穿过太阳搭地球当中，搭地球、太阳接近一直线，就会得出现日食。月球本影接触地球表面，让该个区域完全呒不阳光，就是日全食，同时勒本影两嗨边几千公里个半影范围里向遮脱一部分阳光，出现日偏食。该趟日全食经过仔印尼搭密克罗尼西亚联邦个一部分岛，日偏食覆盖仔亚洲东南部、大洋洲大部搭北美洲西北部地区。

## 日食个情况
### 出現區域
该趟日食开始个辰光，月球本影勒印尼西面、斯里兰卡东南东经九十度洋脊附近个印度洋浪顶早接触地球，箇哒点勒3月9号日出个辰光顶早看见日全食。接下来本影朝东橫穿印尼，进到太平洋，逐渐转到朝东北移动，覆盖仔密克罗尼西亚联邦个三个环礁过后，勒納莫努伊托環礁西北面差弗多190公里个洋面达到最大食分。接下来本影弗再经过任何陆地，跨过北太平洋，路当中美國本土外小島威克島搭西北夏威夷群島里向个珍珠和赫尔密斯环礁（Pearl and Hermes Atoll）离全食带最近个场化分别只有差弗多20公里搭6公里，好看见食分接近1个日偏食。本影跨过國際日期變更線过后勒夏威夷群島东北面差弗多1700公里个洋面离开地表，勒3月8号日落辰光结束。陆地浪看见个日全食侪是勒3月9号。

搭2015年3月20號个上一趟日全食一样，该趟月亮本影经过个陆地也侪是岛，依次包括：
*：蘇門答臘島個西蘇門答臘省南端（還覆蓋仔明打威群島南部）、明古魯省北部、占碑省南部、南蘇門答臘省中北部，邦加-勿里洞省中南部，加里曼丹島個西加里曼丹省南部、中加里曼丹省中南部、南加里曼丹省北部、東加里曼丹省南部，蘇拉威西島個西蘇拉威西省北部、中蘇拉威西省中南部（還覆蓋仔托吉安群島除脫北端以外個絕大部分搭邦蓋群島北部），摩鹿加群島個北摩鹿加省中部，西巴布亞省伊吉島（Igi）搭法尼島（Fani）；
*：歐里皮克環礁、沃萊艾環礁、伊法利克環礁。

除脱交关狭个全食带里向好看见日全食之外，月亮半影覆盖范围里向侪看得见日偏食，包括南亞中东部、中国大陆个西北地区东南角、西南地区、中南、华北南部、華東、东北地区东南部边境蛮小个一块区域、澳门、香港、台湾、朝鲜半岛、日本、整个东南亚、澳大利亚除脱东南部以外个大部分、俄罗斯太平洋沿海、阿拉斯加大部、加拿大西部边境搭太平洋中北部个岛。其中大部分勒國際日期變更線西面，勒3月9号看见日食，剩下来个部分勒3月8号看见日食。

### 基本参数
* 類型：日全食
* 食甚中心處（勒納莫努伊托環礁西北差弗多190公里個西太平洋）資料：
** 辰光：2016年3月9日1:57:11.5（UTC）
** 場化：
** 食分：1.0450（全食帶裏向最大）
** 本影闊度：155.1公里
** 日全食持續辰光：4分鐘9.5秒
* 全食最長處資料：
** 辰光：2016年3月9日1:56:52（UTC）
** 場化：
** 本影闊度：155.1公里
** 日全食持續辰光：4分9.5秒（全食帶裏向最長）

## 静居日（新年）
日食当日齐巧是印尼民族之一巴厘人信奉个巴厘印度教个新年——静居日。当地习俗是从当日大清老早开始自省，一直到第二日天早浪，该段辰光里向弗生火，弗做生活，弗孛相，弗出门，有种场化还要弗讲言话、弗吃物事。

## 圖片

File:Partial solar eclipse at Jakarta, Indonesia - March 9 2016.JPG|印尼雅加達，0:23 UTC
File:Partial Solar Eclipse, 9 March 2016, from Singapore (editted and cropped).jpg|新加坡南洋理工大學，0:23 UTC
File:SolarEclipse.jpg|越南胡志明市，0:26 UTC
File:Partial Solar Eclipse 9 March 2016 from Nonthaburi, Thailand.JPG|泰國暖武里，0:52 UTC
File:Partial Solar Eclipse in Hefei, Anhui, China.JPG|中國合肥市，1:40 UTC


## 參考
日本列岛

**日本列岛**（日本汉字：日本列島，假名：にほんれっとう、にっぽんれっとう），是一个立在欧亚大陆东面海里向个弧形列岛。包括日本领土个全境。弗过，迭个称呼也是立在明治维新之后，民族国家意识发展产生个。所以，一些群岛是弗是日本列岛个一部分。乃朝还是有争议个。
宇都宫市

**宇都宫市**(假名：うつのみやし），是日本关东地方北面，栃木县中央地带个城市，也是此地个县政府所在地。立在1996年畀判定为中核市。乃朝市区有人口51万人。
珀倫島

**珀倫島**是印度尼西亞個島，勒中蘇拉威西省個頂東面，是邦蓋群島頂大個島，面積2406平方公里，畀班達海搭馬魯古海包牢，島浪居民主要種椰子、山芋搭仔捉魚。
邦蓋島

**邦蓋島**是印度尼西亞個島，勒中蘇拉威西省頂頂東面，是邦蓋群島個第二大島，面積268平方公里，2000年人口普查顯示島浪有26089個居民。
孔代亲王

**孔代亲王**(法文:prince de Condé)，是法国波旁家族个一个分支孔代家族专门享有个贵族称号。假使是女性，就叫做**孔代公主**(Princesses de Condé)。伊拉是波旁家族个远亲。

## 发展
立在历代个孔代亲王当中，顶顶有名个代表人物包括：路易一世•德•波旁，伊是法国波旁王朝创建者亨利四世个爷叔，也是孔代家族个始祖。伊信奉胡格诺派，是法国宗教战争当中胡格诺派个主要将领，1569年立在雅尔纳克战役当中畀诛杀；路易二世•德•波旁可能是顶顶著名个一位孔代亲王，伊立在1643年罗克鲁瓦战役当中决定性拿西班牙击败，从此宣告西班牙哈布斯堡王朝立在欧洲领导地位个终结。伊因为邪气强大个军事能力扬名欧洲。同时，伊也是路易十四统治开始辰光，反对绝对君主制个投石党运动当中个关键人物，立在投石党战争失败之后逃到西班牙并指挥西班牙军队对法国进行对抗，弗过最后搭与路易十四和解，并立在之后遗产争夺战争中发挥关键作用；此外，路易五世•约瑟夫•德•波旁也有一定名气，伊是法国大革命当中法国保王党个领导人，专门对野心家拿破仑，波旁复辟之后，为路易十八效力；挨末一位孔代亲王是路易六世•亨利•德•波旁，伊是孔代家族挨末一位男性成员，1830年畀匿名凶手立在公园里向吊死，之后，孔代家族绝嗣。

## 历代孔代亲王
*路易一世•德•波旁
*亨利一世•德•波旁
*亨利二世•德•波旁
*路易二世•德•波旁
*亨利三世•儒勒•德•波旁
*路易三世•德•波旁
*路易四世•亨利•德•波旁
*路易五世•约瑟夫•德•波旁
*路易六世•亨利•德•波旁
查尔斯·马努拉

**查尔斯·马努拉**（法文:Charles Maurras，1868年4月20号-1952年11月16号）是法国个保守主义政治家，社会活动家搭作家。也是保王派组织法国行动（Acción Francesa)个发起人搭实际领导人物。伊个思想对之后个天主教民族主义，文化天主教以及伊比利亚，拉丁美洲20世纪个右翼组织有深远个影响。
景山公园

**景山公园**是立在中华人民共和国首都北京市个传统中心紫禁城正北面个一个公园。此地是用开挖紫禁城搭护城河个泥土堆积成个。明朝开始辰光，为防范蒙古人围城，堆积蛮多煤炭立在此地，蓋咾也有**煤山**个称呼。1644年3月，李自成个流寇攻破北京城，明帝国挨末一个皇帝朱由检立在煤山个老槐树自缢。1954年之后，迭个公园变成北京市少年宫，一直到2014年再彻底搬脱。
北海公园（北京）

**北海公园**是立在中华人民共和国首都北京市市中心个一个大型公园。具体位置立在紫禁城个西北面。从辽国辰光开始修造。是世界浪顶顶久远个皇家园林之一。迭个公园以琼华岛作为中心。岛浪有北海公园个标志——永安寺白塔。
八国联军

**八国联军**是20世纪初，列强为防止清帝国个挑衅，派遣个远征军事部队。具体个事体，是1900年（清帝国个光绪廿六年）大英帝国、美国、法兰西第三共和国、俄罗斯帝国、德意志帝国、意大利王国、奥匈帝国搭大日本帝国八只世界强国，用灭脱残杀各国公民搭基督徒个拳匪义和团、保护各国使馆区嗰理由派到中国个部队。迭个部队开始辰光有军队3万人，后势来增加到将近5万人。个当中，大部分侪是俄罗斯帝国搭大日本帝国个军队。
努尔哈赤

**努尔哈赤**(满文：，*nurgaci*；1559年2月21号－1626年9月30号)。佢是爱新觉罗氏个太公头，起头是建州女真部落酋长个儿。小辰光趒李成梁个屋里做人质。后晚，转到辽东女真人个地场，逐步吞并边里个部落。到1617年，正式举旗反明朝，自立天命汗，来1619年个萨尔浒之战当中，大破明军。获得辽东地区个战略优势。佢畀八旗制度定起，女真变做一个统治集团，道道会抢劫，畀农民伯爷捉来当包衣奴才。还搭蒙古个科尔沁部落开始有联系，不过，打宁远城打败爻，碰着袁崇焕个抵挡，怪得后晚呒再对明有大规模个进攻。1626年蓦临头死爻，清朝成立起之后畀佢尊列清太祖。

## 下代
* 褚英
* 代善
* 莽古爾泰
* 塔拜
* 阿巴泰
* 皇太极
* 多尔衮
* 多铎
* 阿济格ᡳ
大正天皇

**大正天皇**（日文：大正天皇，假名：たいしょうてんのう 罗马字：Taishō Tennō；1879年8月31号－1926年12月25号），讳**嘉仁**（日文：嘉仁／よしひと Yoshihito），是20世纪早期统治大日本帝国个天皇，伊是明治天皇个儿子。也是日本第123代天皇，立在1912年7月30号－1926年12月25号当中掌权。大正个称呼，是根据伊统治辰光个年号**大正**来个。
明治天皇

**明治天皇**（假名：めいじてんのう、嘉永5年9月22号（1852年11月3号） - 明治45年（1912年）7月30号），是日本个第122代天皇。讳**睦仁**(むつひと)。是大日本帝国第一代天皇。立在明治维新前夜个幕末登基，是倒幕派个象征人物，也被认为是近代日本改革个领导人。迭个盛名立在第二次世界大战之前登峰造极，拿伊尊称为**明治大帝**，明治圣帝，睦仁大帝等。
孝明天皇

**孝明天皇**（假名：こうめいてんのう、天保2年6月14号（1831年7月22号） - 慶應2年12月25号（1867年1月30号），是日本第121代天皇，也是江户时代挨末一位天皇。伊立在弘化3年2月13号继位，到德川幕府彻底崩溃之前个庆应2年12月25号暴毙。避**统仁**（假名：おさひと），是仁孝天皇个儿子，也是后势来推动日本近代化个明治天皇个爸爸。
仁孝天皇

**仁孝天皇**（假名：にんこうてんのう、宽政12年2月21号（1800年3月16号） - 弘化3年1月26号（1846年2月21号），是日本江户时代阿末第二位天皇，也是第一百廿代天皇。伊是光格天皇个儿子。在位期间从1817年到1846年。讳**惠仁**(あやひと)。
光格天皇

**光格天皇**（假名：こうかくてんのう、明和8年8月15号（1771年9月23号） - 天保11年11月18号（1840年12月11号））是江户时代后期阶段个天皇（第119代),立在1780年到1817年在位。讳**兼仁**(假名:ともひと)，伊弗是前代天皇个直系后代，是通过旁系闲院宫个身份登记个。伊拿日本中世之后就断绝个朝议重新恢复，对恢复天皇朝廷个权威有蛮大个想法。伊个作法，对后势来天皇声望个上涨有深远影响。
科隆性侵事件

**科隆性侵事件**，是2015年12月31号，立在德国城市科隆个火车站搭科隆大教堂附近发生个，针对女性个大规模性犯罪。根据报道，迭个犯罪个主体人群是叙利亚难民。作案人数超过1000人，受害女性超过2000人。是德国立在第二次世界大战之后，遭受过个顶顶巨大个犯罪之一。
杜松

**杜松**（？－1619年4月15号），字**来清**，明朝陕西榆林人。是明帝国后期个重要军事人物。早年立在辽东追随李成梁，万历末年，拜为总兵，率领军队参与萨尔浒之战，战败，畀女真人杀脱。
藤氏长者

**藤氏長者**（假名：とうしのちょうじゃ）是指日本国个高等贵族藤原氏下头所有氏族个领导人，迭个称号是一个荣誉性称呼，一般立在藤原氏代表人物个五摄家当中择优授予。
京都御所

**京都御所**（假名：きょうとごしょ），是日本国立在畿内山城国个千年古都（现代日本行政区中个近畿地方京都府京都市市中心）个大型宫殿。从14世纪开始，一直到1869年，此地个内里，是历代天皇生活、办仪式搭办公个场化。1869年明治天皇拿首都迁到东京市之后，天皇弗居住此地哉。弗过，还是属于天皇个财产。乃朝，由宫内厅个京都事务所专门管理。
明治神宫

**明治神宮**（假名：めいじじんぐう）是立在日本首都东京市涩谷区个一座大型神社，专门用来纪念日本历史浪个明治天皇。此地个新年参拜人数立在日本排名第一。
出云大社

**出雲大社**（假名：いづもおおやしろ、いづもたいしゃ）是日本山阴道出云国（现代日本行政区中个中国地区岛根县出云市）个一座巨大神社。是出云神话个代表神社。立在老早属于极高规格个官币大社。乃朝独立管理。立在老里八早，迭个神社被叫做**杵築大社**（假名：きづきたいしゃ、きづきのおおやしろ），1871年（明治4年），改成乃朝个称呼。
铁岭市

**铁岭市**是中华人民共和国东北地区个辽宁省下头一个地级市。具体位置是立在辽宁省北面，东北平原高头。南面搭省会沈阳市、抚顺市挨牢，北面搭吉林省四平市连接。总面积有1.3万平方公里。个当中，市区面积638平方公里。市区人口95万，管辖范围人口300万。

## 历史
立在明朝辰光，此地是明帝国个边疆，万历帝挨末阶段，努尔哈赤反明，首先攻破个就是铁岭。
高台寺

**高臺寺**好指：
* 高台寺 (京都市)，立在日本京都府个古都京都市东山区个临济宗建仁寺派寺院，因为丰臣秀吉个正妻北政所晏年立在迭个庙隐居出名。
* 高台寺 (中国)，一座立在西夏辰光修造个佛庙，后势来，立在文革当中毁脱。原址立在中国宁夏银川市。
高台寺（京都市）

**高台寺**（假名：こうだいじ）是一座立在日本畿内山城国（现代日本行政区中个近畿地方京都府京都市東山区）个临济宗建仁寺派庙宇。按照日本个传统，迭个庙个山号是**鷲峰山**（假名：じゅぶさん）。此地是丰臣秀吉个正室北政所为秀吉起到冥福，修造起来个。北政所出家之后，法号高台院。
空海

**空海**（假名：くうかい、宝亀5年（774年） - 承和2年3月21号（835年4月22号）），是日本平安时代开始辰光邪气有名个高僧。921年，醍醐天皇追赠**弘法大师**(假名：こうぼうだいし）个尊称。伊是日本真言宗个开山祖师。立在俗世个名字叫做**佐伯 眞魚**（假名：さえき の まお），搭日本天台宗个开山祖师最澄一道，让日本个佛教从奈良佛教发展到平安佛教。此外，空海还擅长书法，搭嵯峨天皇、橘逸勢并列，为日本三笔。
玄奘

**玄奘**(602年-664年），是唐朝开始辰光个一个邪气有名个佛教僧侣。伊是汉传佛教历史浪顶顶有名搭贡献顶大个译经师之一。也是法相唯識宗个创始人。后势来个西游记，就是依照伊到印度去取经个故事改编个。
西游记

**《西遊記》**是一部明朝中后期写作个古典小说。内容以玄奘到印度取经个历史背景为基础，加入交关搭当时社会现状有关个引申。作者是江淮人吴承恩。

## 著名片段
* 大闹天宫
* 缠丝洞
* 高老庄
* 白骨精
孙悟空

**孙悟空**是明朝中后期畅销小说《西游记》当中个第一主角，是从石头里向蹦出来个猢狲。立在之后学到一身本领，占山为王。自号**美猴王**，后受天庭招安，当上“弼马温”，发觉情况弗对头之后叛逃并大闹天宫，畀如来佛压勒五指山下底五百年。碰着唐三藏之后，戴上紧箍咒，帮助伊降妖除魔。阿末得来到著西天，封“斗战胜佛”。

## 原形
孙悟空个原形是中国山海经里个怪物巫支岐。
岛原之乱

*'岛原之乱*(日文：島原の乱，假名：しまばらのらん），是江户幕府前期，日本暴发个一场大规模暴动。也是日本立在幕末之前顶顶剧烈个内战行为。岛原之乱个原因，是九州岛本地西海道肥前国个天主教徒，要反抗德川幕府个压迫搭禁教政策。迭个叛乱从款永14年十月廿五号（1637年12月11号）开始爆发，一直持续到宽永15年2月28号（1638年4月12号）才完结。
基督教传教

**基督教传教**，是基督教传播个方式。具体是基督教个教会派遣个人（一般是传教士)或者一群人到另外一个地方去传教。通过让别人晓得福音书个内容，皈依基督教，让基督教个传播范围扩大，信徒人数增加。传教活动对近代世界历史影响蛮大，交关地方，比方讲：拉丁美洲、黑非洲侪受到大量影响，让基督教成为世界第一大宗教。
伊娃·班朗

****（西班牙语：**María Eva Duarte de Perón**，国语音译：**伊娃·裴隆**或**伊娃·贝隆**）是阿根廷人，1919年5月7号伊生勒勒Los Toldos乡村。

伊做过女模特、交际花、总统夫人、阿根廷女公民党名誉主席，1952年7月26号得癌症死脱。伊死后全国人民（一星富人除外）交关悲痛，举行风光大葬。

## 电影
* *[[Evita]]*——由同样有交关争议个美国演员玛当娜主演。

## 歌曲
* 阿根廷，勿好为奴哭泣（西班牙语：*No llores por mí, Argentina*，英语：*Don't Cry for me, Argentina*）

## 外部链接

* ''EVITA'', a documentary by Eduardo Montes-Bradley 
* Eva Perón Historical Foundation
* First ladies 
* 
* Eva Peron's Gravesite
* ''Evita: More Peronist than Peron'', an audiofile from the BBC
* The Evolution of Eva Peron in the North American Consciousness
猪八戒

**猪八戒**，法名**悟能**，是明朝畅销小说《西游记》里头四个主角其中一个。佢原先在天上做“天蓬元帅”，畀月宫里个嫦娥望牢，揩嫦娥个油打落下凡，投生投绽爻投进猪栏裡去爻，变做猪个头人个己身个妖怪。后晚，要做高老庄个女婿，靠个唐僧搭孙悟空走垯过，畀佢捉牢，唐僧收佢做二徒弟。过号**呆大**。

## 原型
一种讲法是猪八戒原型是照明朝个皇帝朱元璋来。朱元璋姓朱，音近“猪”，佢俗名重八，猪八戒个八便是从𡍲来。朱元璋早世做过和尚，箇许都搭猪八戒高度重合。呒数箇原因，《西游记》在明朝个时候是一本禁书。
斯特拉斯堡

**斯脱拉斯堡**（法文：Strasbourg 德文：Straßburg）是乃朝法国东面，挨牢莱茵河个一个城市。也是法国阿尔萨斯大区搭下莱茵省个首府。乃朝人口有27万，加上都市圈，有64万。是法国东部人口顶顶多个城市，也是法国十大城市之一。

立在历史浪，此地长期属于神圣罗马帝国。17世纪挨末阶段，路易十四吞并该地，弗过，该地依然保持自家立在文化高头个本地特色。著名文豪歌德，就是斯特拉斯堡大学毕业个。乃朝，此地有交关国际组织。比方讲欧洲委员会、欧洲人权法院、欧洲反贪局、欧洲军团搭欧洲议会。


Strassburg-Muenster-126-von Suedwest-2017-gje.jpg
Strassburg-Haus Kammerzell-10-2005-gje.jpg
Strassburg-Petite France-06-Cafe-1987-gje.jpg
Strassburg-Petite France-18-Fachwerkhaeuser am Wasser-1987-gje.jpg
Strassburg-Petite France-78-2005-gje.jpg
Strassburg-Ponts Couverts-04-von Barrage Vauban-Muenster-1987-gje.jpg
Strassburg-Shop-06-Patisserie-2005-gje.jpg
Strassburg-Weihnachtsmarkt-14-2005-gje.jpg
路易十三

**路易十三**（法文：Louis XIII，1601年9月27号－1643年5月14号）是17世纪统治法国个法国波旁王朝国王（1610年－1643年在位）。伊是波旁开国君主亨利四世个大儿子，立在枫丹白露宫出生。执政当中，任用红衣主教黎塞留]]个帮忙，让法式专制飞速发展。1627年，立在拉罗谢围城当中获得胜利，彻底剥除胡格诺派个政治搭军事权力。1618年，让法国投身著名个三十年战争，立在伊死脱个辰光，法国立在罗克鲁瓦战役当中击败当时个欧洲超级强权西班牙，最终立在伊儿子路易十四手里完成欧洲霸权转移。

## 性取向
根据历史记载，路易十三有严重个同性恋倾向，长期搭自家个王后分居，又招揽交关卖相蛮好个近侍陪伊过夜。
巴黎圣母院

**巴黎圣母院**（法文：Cathédrale Notre-Dame de Paris）是天主教巴黎总教区个主座教堂。垃拉12世纪开始修造，13世纪中期完成。是经典个哥特式建筑，垃拉巴黎个发源地西岱岛。乃朝是有名个旅游胜地。

2019年4月15号，圣母院阁楼失火，拿尖顶烧唻坍脱。2021年开始重造修复，2024年12月8号重新开放。

Paris-Notre Dame-182-vom Institut du monde arabe-2017-gje.jpg
Paris-Notre Dame-117a-Westfassade-Mittelportal-2017-gje.jpg
Paris-Notre Dame-166-zum Chor-2017-gje.jpg
Paris-Notre Dame-Chorschranke Nord-116-Jesus lehrt im Tempel-2017-gje.jpg
加莱

**加莱**（法文：Calais），是法国加来海峡省个一个城市，面朝英吉利海峡，是到大不列颠岛顶顶近个欧洲大陆场化。搭英国肯特个杜弗隔海相望。2015年欧洲难民危机当中，此地集聚交关偷渡客，造成极大个治安隐患。
巴斯克地区

**巴斯克地区**(巴斯克文：Euskal Herria）是对巴斯克人传统居住区域个称呼。具体范围是西班牙个北面搭法国西南面。此地因为独特个语言搭文化出名。也一直有要求更大自治权或者完全独立个主张。
八旗制度

**八旗制度**（满文:jakvn gvsa），是清太祖努尔哈赤创造出来，用来管理自家军队、臣仆个特殊军事制度。八旗制度担建州女真人分成功八旗，各设旗主。旗主下头貤设牛录，日常耕田，作战辰光就是军事单位。昰然，让后金具备著军事动员能力。立在结盟蒙古搭劫掠辽东之后，貤弄出来蒙古八旗、汉八旗。乃朝统统全算满族。清兵入关之后，八旗制度通过驻防满城维持，并且立在北平个内城实行严格划区域居住个八旗制度。弗过八旗战斗力下降来邪快，到18世纪之后便全科沦为著寄生虫阶层哉。
皇太极

**皇太极**(满文：Hong Taiji，1592年11月28号－1643年9月21号），也可以翻译成**红太鸡**，真名弗详，皇太极只是伊个代号。伊是天命汗努尔哈赤个八儿子。后金第二代酋长。1636年拿女真族改名叫做满洲族，并拿国号从金改成清。伊笼络人心，排除异己，有蛮强个政治军事手腕。畀人认为是清朝个实际奠基人。1642年立在松锦大战当中灭脱明朝个主力部队，之后暴毙。后首来，畀伊个后代尊崇为清太宗。

## 继承人
* 顺治帝
清东陵

**清东陵**（满文:dergi ergi munggan）是清朝立在清兵入关之后兴修个两个大型帝王陵园之一。具体位置立在河北省遵化县。离北京市有125公里。总共有5座帝陵，包括清朝有名个康熙帝、乾隆帝搭慈禧太后个陵园。立在中华民国辰光，好几趟畀人盗墓，其中以孙殿英个盗墓顶顶有名。
满浦市

**满浦市**(朝鲜文：만포시 罗马字转写：Manp'o si），是朝鲜慈江道北面个一个城市。立在鸭绿江南面，搭中华人民共和国吉林省接壤。
兰斯大堂

**兰斯大堂**（法文：Notre-Dame de Reims）是法国香槟大区个首府兰斯市个代表建筑搭迭个地区个主教座堂，也是历朝历代法国国王个加冕地。弗过，自从1830年法国革命之后，就结束迭个使命哉。
敦刻尔克

**敦刻尔克**（），是法国挨牢英吉利海峡个一个小城市，离比利时个国境线也邪气近。二战辰光有名个敦刻尔克大撤退就是立在此地进行个。
江界市

**江界市**(朝鲜文：강계시，罗马字转写：Kanggye-si)，是朝鲜慈江道个首府所在地。立在朝鲜战争当中，此地成为金日成个临时首都。
大韩民国国军

**大韩民国国军**（朝鲜文：대한민국 국군，英文：Republic of Korea Armed Forces），一般畀叫做**韩军**或者**韩国军**，是乃朝大韩民国个国防军队，除脱大韩民国预备军（Republic of Korea Reserve Forces，朝鲜文：대한민국 예비군）之外，还包含下列几个组成：

* 大韩民国陆军（Republic of Korea Army，朝鲜语：대한민국 육군）
* 大韩民国海军（Republic of Korea Navy，朝鲜语：대한민국 해군）
* 大韩民国空军（Republic of Korea Air Force，朝鲜语：대한민국 공군）
* 大韩民国海军陆战队（Republic of Korea Marine Corps，朝鲜语：대한민국 해병대）
长白山

**长白山**（满文：Golmin Šanggiyan Alin；朝鲜文：백두산/白頭山）是东北亚个大型山脉，也是乃朝中华人民共和国搭朝鲜民主主义人民共和国个界山。按照朝鲜个官方宣传，迭个山是金日成个出生地，是神圣个山脉。
三池渊

**三池渊**(朝鲜文:삼지연)是立在朝鲜北面，临近长白山个一个天然湖泊。是乃朝朝鲜劳动党宣传个金日成诞生地。所以，立在朝鲜是一个家喻户晓个场化。
白山市

**白山市**，是东北亚个一个城市。立在中国搭朝鲜个边界山脉长白山旁边个一个城市。乃朝属于吉林省管辖。东面搭延边市相邻，南面搭朝鲜个惠山市接壤。境内有长白山机场。
关东军

**关东军**(和式汉字：関東軍 假名：かんとうぐん 旧和字: 關東軍）是大日本帝国陆军个一只总方面军，立在1942年10月之前是以军个名义存在个。迭个部队，立在大正天皇统治当中建立，名字来源于迭个辰光个日属关东州（乃朝中华人民共和国辽宁省大连市)。1931年发动满洲事变，并扶持满清废帝溥仪登基，成立傀儡满洲国。1945年8月，遭到苏联个毁灭性打击。灰飞烟灭。
时代力量

**时代力量**（英文：New Power Party）是中华民国（台湾）个一个新兴政党。鼓吹台湾民族主义，反对核能，社会立场左倾，欢喜福利国家搭进步主义，带有典型个左翼民粹色彩。支持者大多数是台北市搭新北市个年轻人。
泛蓝阵营

**泛蓝**也叫**泛蓝阵营**，简称**蓝营**。是台湾个一个政治党派倾向团体。主要指搭中国国民党政治立场类似个各类党派个称呼。迭些政党一般反对完全台独，立在社会立场高头比较右倾。以外省人搭中老年人为主。

## 党派
* 中国国民党
* 无党团结联盟
* 新党
* 新民党
* 民国党
中国和平统一促进会

**中国和平统一促进会**（一般叫做“统促会”、“和统会”）是乃朝中华人民共和国支持下头成立个一个统战机构，负责联络海外华人，促进台湾搭其他地区“回归祖国”。一般也会组织到机场迎接中国来访问个领导人。
古宁头战役

**古宁头战役**，貤叫**金门战役**，是第二趟国共战争当中个一场关键性战役，亦是中华民国国军来勒内战后期少有个一场胜利。立在1949年10月25号到10月27号当中发生，指挥官是胡琏搭汤恩伯。迭场战斗，让解放军攻占金门个企图泡汤，也让中国国民党保住大金门。
渡江战役

**渡江战役**，也叫作**京沪杭战役**。是1949年4月21号到6月2号当中，中国共产党指挥个中国人民解放军对中华民国个统治核心——吴越地区进行个军事征服行动。因为蒋中正个嫡系部队侪立在徐蚌会战当中覆灭，所以，迭个战争呈现一边倒个局面。最后人民解放军占领中华民国个首都南京，同经济中心上海，国民党势力从伊统治个核心地区败退，从此彻底走上退望台湾个道路。
爱新觉罗氏

**爱新觉罗氏**(满语:Aisin Giuro)，是后金搭清朝最早统治集团个姓氏，“爱新”是金国个意思，**觉罗**是家族个意思。

## 著名人物
* 努尔哈赤
* 皇太极
* 康熙帝
* 溥仪
通化市

**通化市**是东北亚个一个城市。立在中国搭朝鲜个边界山脉长白山北麓。乃朝属中华人民共和国吉林省管辖。有蛮多天然药材。弗过经济弗发达，人口外流严重。
北平和谈

**北平和谈**是第二趟国共战争当中，中国国民党搭中国共产党为战争停火进行个谈判。1949年4月1号，国民党代表团前往北平，4月13号-4月15号进行实质谈判。但分歧太大，4月20号，中国国民党拒绝签字，谈判失败，4月21号，中国共产党下令进行渡江战役，谈判彻底失败。
平安北道

**平安北道**（朝鲜文：평안북도，罗马字转写：Pyeong-anbuk-do），是东北亚地区个一个行政单位，属于朝鲜民主主义人民共和国西北部分。乃朝面积12191平方公里，人口230多万人。重要城市包括新义州市、龟城市、定州市。
朴正熙

**朴正熙**（；），是20世纪中后期长期统治大韩民国个军人搭独裁者。伊立在1961年开始统治韩国，一脚到伊1979年畀人刺杀为止。箇当中，韩国经济起飞，迅速成为新兴经济体。弗过，因为伊个铁腕手法，也遭到交关左翼个批评搭攻击。伊勒1972年推行"维新体制"，废脱总统任期限制，实行实质浪个终身独裁统治，通过中央情报局（KCIA）镇压反对派，严格控制媒体，打压任何勿同政见。

朴正熙个统治方式引发交关争议。经济高头，虽然国家整体发展哉，但伊主要依靠压榨工人、扶持三星、现代咾啥个大财阀来实现增长，工人少有基本权利，社会贫富差距大。对外关系高头，伊勿顾民众强烈反对，强行搭日本建交，派兵参加越南战争来换取美国援助。阿末，1979年10月26号，伊勒饭局浪畀自家个中央情报部部长金载圭开枪刺杀。
朴槿惠

**朴槿惠**（（，）），大韩民国政治人物，朴正熙个大囡儿。2013年开始做大韩民国总统。2016年年底，伊因为"亲信干政"个丑闻拨国会弹劾，2017年3月10号正式罢免脱伊个总统职务，成为韩国头一個畀彈劾下去个总统，随后就拨逮捕关进看守所。

官司审仔交关辰光。2018年4月6号，一审认定伊受贿、滥用职权、泄露公务机密等罪名成立，判仔伊24年监禁，还要交180亿韩元个罚款。同年8月24号，首尔高等法院二审加重伊个刑罚，判到仔做25年监牢，罚款也加到200亿韩元。2019年8月29号，韩国大法院撤销二审法院个刑罚，发回重审。2020年7月10号，首尔高等法院对朴槿惠重审宣判，判伊做20年监牢。2021年1月14号，韩国大法院终审判决，判伊做20年监牢。弗过，只关到2021年12月24号，伊就畀文在寅总统特赦出来哉。虽然法院讲伊从大企业搿头收仔交关贿赂，但特赦个理由讲是因为伊身体弗好，要促进国民团结。

## 参考
中国文化大学

**中国文化大学**（英文：Chinese Culture University，PCCU）是一座立在台湾台北市个私立大学。立在有名个阳明山旁边。乃朝有12个学院，65个学系组，41个硕士班，10个博士班。
建国方略

**《建国方略》**是国民党党魁孙文立在1917年到1920年当中完成个3本论述个合订本，此3本著作分别为：《孙文学说》、《实业计划》、《民权初步》。
西班牙长枪党

**长枪党**（西班牙文：Falange），全称叫做**西班牙传统主义代表方阵搭攻略民团议会**（西班牙文：Falange Española Tradicionalista y de las Juntas de Ofensiva Nacional Sindicalista，缩写是Falange Española de las J.O.N.S.），是1930年代西班牙第二共和国混乱阶段，西班牙国内几个法西斯主义团体搭政治运动个合称，前身是法西斯主义团体平复国家派。1931年底，正式成型。阿方索十三世统治挨末阶段那个军事独裁人物大里维拉个儿子小里维拉是迭个团体个发起人，立在西班牙内战当中，迭个派别表现抢眼。得到西班牙国家主义者青睐，畀收编进入统一战线。立在1939年西班牙内战结束之后，长枪党成为所有支持国家主义者个联盟。大量天主教支持者、传统主义者、保守主义者搭保王党侪吸纳进去，搭老早个性质已经弗一样哉。从1937年开始，方济各·佛朗哥将军就成为该组织领袖。一直到1975年伊去世。之后长枪党改组，党内温和派演变成乃朝个西班牙人民党，极端派别立在1980年代早期“恢复”长枪党。弗过影响力已经老小哉。
大里维拉

**大里维拉**(西班牙文:Miguel Primo de Rivera y Orbaneja 1870年1月8号-1930年5月16号）是20世纪前期西班牙阿方索十三世统治挨末阶段个军事人物搭独裁者。伊出身行伍，弗过热衷权术。立在1920年代初，协助国王稳定越来越混乱个国内局面，建立超出传统左右政党之上个里维拉军政府。弗过，1930年代初就畀推翻，之后伊死脱，阿方索十三世流亡海外。西班牙进入第二共和国时代。

## 执政特点
大里维拉是一个来自安达卢西亚个贵族地主。伊并嘸自家明确个政治观点。对外来个各种意识形态，主义侪呒兴趣，唯一屡次强调爱国主义。并认为一切应该从对西班牙有利个角度出发看问题。伊个支持者组建个组织爱国同盟是当时西班牙顶顶大个政治团体，弗过，迭个团体并嘸明确思想。侪是通过支持大里维拉而已。里维拉看中1876年西班牙宪法，所以，尽管自认是非法取得权利。弗过问心无愧。同时，伊还得到国王阿方索十三世个明确支持，得以维持统治。

## 个人
大里维拉是一个[不拘言谈个人物。平时弗大欢喜发表自家个看法。但欢喜酒色。搭伊有染个女人，从巴黎个贵族小姐到马德里花柳巷个妓女，啥样个侪有。

## 后代
* 小里维拉: 极右翼团体活动人士，西班牙长枪党个创立者。
小里维拉

**小里维拉**(西班牙文:José Antonio Primo de Rivera 1903年4月24号-1936年11月20号）是二十世纪前期西班牙个政治人物。伊是有名个军政府独裁者大里维拉个儿子。本身是律师。立在伊爸爸死脱之后，组建各种法西斯主义团体，后势来成为西班牙长枪党。伊激烈反对社会主义搭共产主义，鼓吹天主教民族主义。1936年，西班牙内战开始，伊畀马德里当局当做西班牙国家主义分子个领导人，关押到监狱，嘸多久就处决。立在弗朗哥时代，伊成为类似圣徒个人物，每年侪要纪念。弗过，实际浪伊搭弗朗哥本人关系并弗好，弗朗哥认为伊个思想过于激进。
比利牛斯山脉

**比利牛斯山脉**（西班牙文：Pirineos）是欧洲西南面个一个大型山脉，迭个山脉拿欧洲大陆搭伊比利亚半岛分割开来，形成乃朝西班牙搭法国个天然边界。
伊比利亚半岛

**伊比利亚半岛**（，，，、、）是欧洲西南面个一个大型半岛，通过比利牛斯山脉搭欧洲大陆分割开来。此地东面是地中海，西面濒临大西洋。南面干燥炎热，搭北非气候类似，北面雨水比较多。乃朝，迭个半岛存在四个实体。分别是西班牙、葡萄牙、直布罗陀搭安道尔。历史浪受到罗马文化熏陶，又遭受过回教侵略殖民。立在近代，此地个航海大发现促进西方文明向世界传播，并拿天主教传播到世界各地。
明治大学

**明治大学**（日文：明治大学／めいじだいがく Meiji daigaku；英文：Meiji University）是一所立在日本首都东京市个私立大学，主要校舍立在东京都千代田区。迭个学堂是日本一流个私立大学，也拥有交关知名校友。
三峡

**三峡**，一般是指长江立在中游到上游变化过程中个一段。乃朝属于中华人民共和国重庆市搭湖北省境内。西面个起点是奉节县个白帝城。东面个终点是宜昌市南津关。总共长度192公里，三个峡，分别是瞿塘峡、巫峡搭西陵峡。此地气候温热潮湿，有交关险峻景色。弗过自从三峡大坝兴修之后，水位上涨，景色已经大变样哉。
基督徒

**基督徒**是公众或者书本对基督教遵循人个称呼，一般是指相信耶稣基督是救主并信仰三位一体个人。各个宗派个基督教信徒侪可以当做基督徒。个当中，就敖阔天主教徒、东正教徒、新教徒等各个宗派。**基督徒**迭个名号来自《新约圣经》，立在迭个书里向，用公元前后个希腊语拿基督徒称呼为“Christós‎”（Χριστός），含义是“基督个人”。
无神论

**无神论**（英文:atheism),一般用来称呼一点也弗相信超自然个神存在个一种思维。迭个思维并弗是完全一致个，有蛮多无神论者虽然自家弗承认有神存在，但另一方面又迷信占星术搭伪科学。无神论一般会搭不可知论混淆，后者认为神是否存在难以探究，无神论则彻底认为呒神存在。

## 影响
无神论是一个老话题，弗过，立在现代，畀一些左翼人士拿过来搭科学、民主之类个概念捆绑立在一道宣传。
大秦景教流行中国碑

**大秦景教流行中国碑**是一座记述景教立在唐朝辰光流传状况个石碑，乃朝由西安碑林博物馆收藏。是中华人民共和国认定禁止出国展览文物当中个一个。
西安碑林博物馆

**西安碑林博物馆**，是中华人民共和国个一座有名博物馆，具体位置立在陕西省省会西安市三学街文庙里向，收藏有交关珍惜个碑文。乃朝已经成为一个旅游个热门地点。碑林个书法拓片也成为游客欢喜购买个纪念品。

## 延伸阅读
* 西安碑林
孝经

**《孝经》**是儒家个核心著作，是论述孝道个书本，全书短小，只有一千八百多字，弗过，因为孝立在儒家文化当中邪气重要，所以，还是拿迭个文章独立作为一本经书，是儒教十三经之一。
周易

**易经**是东亚两千多年前出现个一部经文。畀人认为是中原地区顶顶古老个经书之一，立在汉代开始流行，儒家拿此书作为经典。道家也邪气重视。交关人认为，根据周易，可以研究出未来事体个发展。
瓜達爾卡納爾省

**瓜達爾卡納爾省**（Guadalcanal Province）是所羅門群島中部個一個省，覆蓋仔瓜達爾卡納爾島大部分地區。面積5336平方公里，1999年人口60275。首府霍尼亞拉從1983年開始弗屬於該個省。
瓜達爾卡納爾島

**瓜達康納爾島**（英語：Guadalcanal），簡稱**瓜島**，勒西南太平洋，是太平洋西部一系列火山島之一，也是所羅門群島裏向頂大個島，所羅門群島個首都霍尼亞拉就勒該隻島北面海岸。經濟浪主要靠漁業搭農業，1990年起開始掘著金礦。瓜達康納爾島面積5302平方公里，人口109382（1999年數據）。該隻島勒1788年畀發現，1893年成為英國保護領地，勒第二次世界大戰期間畀日本軍佔脫。1942年8月美軍進攻該隻島，經過激烈個叢林戰過後，日軍個補給線畀美軍切斷，多數日軍儕餓煞脫哉，逃出去個日軍叫該隻島「餓島」，盟軍勒1943年2月佔領該隻島。
所羅門群島

所羅門群島，是英聯邦國家，勒大洋洲新幾內亞東面。有倫千隻島，陸地總面積2.84萬平方公里，首都霍尼亞拉。
霍尼亞拉

**霍尼亞拉**（英語：Honiara），是所羅門群島個首都，也是瓜達爾卡納爾省省會，但必過是一個「首都直轄區」，人口84520人（2017年）。

霍尼亞拉勒太平洋浪個瓜達爾卡納爾島北岸，二戰結束過後，因爲所羅門群島原本個首都圖拉吉破壞得忒嫌嚴重，所以英國揀仔有深水港個戰略要地霍尼亞拉建新首都。1952年，霍尼亞拉代替原本勒中部群島個圖拉吉正式成為所羅門群島首都。城市建設繞牢庫昆高速公路，該條公路連牢東部漢德遜田野搭西部個白河居住區，公路還經過南巴納昂醫院搭最近畀燒脫個唐人街。
美軍

**美軍**，全名**美利堅合眾國軍**（英語：**United States Armed Forces**），是美國個武裝部隊，規模是當今世界浪頂頂大個。
中部群島省（所羅門群島）

**中部群島省**（Central Province）是所羅門群島中部個一個省，包括佛羅里達群島、薩沃島搭拉塞爾群島。面積615平方公里，1999年人口21577。首府圖拉吉。
薩沃島

**薩沃島**是所羅門群島個火山島，勒瓜達爾卡納爾島北端個東北方，距離首都霍尼亞拉125公里，政治浪由中部群島省管，頂高個場化海拔高度485米，島浪個火山勒1835年島1850年裏向曾經爆發過。根據世界火山觀測組織個數據，薩沃島火山活動周期是100到300年。

## 參考
拉塞爾群島

**拉塞爾群島**是太平洋所羅門群島個群島，勒瓜達爾卡納爾島西北差弗多48公里，由兩個主要個島搭其他小島組成，中部群島省負責管，島浪部分土地用得來種椰子。

## 外頭個網站
*Yandina Resort 
*Solomon Is Broadcasting stories 
*Violence and the Guadalcanal Uprising in Solomon Islands - a militants view
*RAMSI
*Solomon Star story
丰臣秀吉

**豐臣秀吉**（日文：豊臣 秀吉〔豐臣 秀吉〕假名：とよとみ ひでよし 罗马字：Toyotomi Hideyoshi；1537年3月17日－1598年9月18日）是日本战国时代阿末阶段冒起，并在安土桃山时代大放异彩个武士大名。

## 冒起
尾张国爱知郡出身。出身贫寒家庭，早先依附织田信长，因得计谋多来邪气，外加会得拍马，合帮结派，获得织田信长个信任。获得武士身份，让自家有羽柴秀吉只名头——迭个名字也是伊为仔取悦织田信长个两个宠臣丹羽长秀搭柴田胜家弄出来个。1582年，织田信长在京都本能寺碰着明智光秀叛乱，故脱哉。羽柴秀吉趁机夺权，获得仔关白个身份。之后，依靠一系列计谋搭巧取豪夺，逐步弹压各路大名。伊本身想通过获得源氏只姓氏，效仿之前个源赖朝搭足利尊氏开设幕府。弗过，因为伊出身个问题（一个连得武士也弗是个农民）畀行情贵族抵抗。个咾，便折衷请天皇赐畀自家丰臣只姓氏（迭个丰臣只姓弗是家名，属于搭源、平一只等级个本姓），外加充当关白、太正大臣。构建依附在拉京都朝廷下底个丰臣政权。1580年代末，伊讨平着末一只反抗伊个大大名后北条氏。彻底控制日本哉。并担自家个关白位置让畀外甥丰臣秀次，亲自出任太阁，并修造出规模惊人个大坂城。

## 征朝
1590年代初，获得日本境内66国控制权个丰臣秀吉野心膨胀，幻想用日本战国时代练就个封建军队，征服东亚大陆上向个大一统帝国明朝。伊各到各处散发告示，要求琉球、南蛮(西属菲律宾)、朝鲜来朝贡，结果除脱琉球，基本无人睬伊。1591年8月，经过准备，伊下令第二年春天入支（日文：唐入り），在肥前国造仔规模庞大个名护屋城，作为指挥战争个大本营。同时，让自家个养子宇喜多秀家当统帅，1592年3月，出兵16万，席卷朝鲜，朝鲜一败涂地。后手，明帝国派遣辽东个军队进入朝鲜，在平壤之战里向击败小西行长，貤在拉碧蹄馆之战打成功平手。战争陷入胶着。1593年，丰臣秀吉命令小西行长搭明朝进行谈判。

朝后两年里向，日本军队在拉朝鲜王国基本处于冷战状态，一头在朝鲜半岛南许建碉堡，一头丰臣秀吉开始处理自家屋里个事体。为仔怀疑自家个外甥丰臣秀次要反对伊，便命令丰臣秀次切腹（弗过越加重要个原因是伊歇辰光伊得着侧室淀殿养个儿子丰臣秀赖）；朝后，身体状态越来越推板。伊也越加开始反对天主教，1596年，处决26名天主教徒，外加开始迫害基督教。

1597年，沈惟敬搭小西行长个册封泡沫破灭，丰臣秀吉恼羞成怒，命令重新出兵朝鲜，迭趟目标现实着眼，要求占领朝鲜王国个全罗道、忠清道搭京畿道。明帝国貤来干涉，派遣三路军队征讨。虽则日本军队在加藤清正等指挥下，三趟大败明帝国个路上军队。弗过，在海里向，因为李舜臣个存在，日本个补给一径弗到位，只好防守。迭歇，丰臣秀吉貤开始信任起自家个贴身秘书石田三成。因为石田三成排人对加藤清正等弗满，后者畀回国关押，一直到伏见城地震再放出来。

## 故脱
秀吉个身体衰败来结棍，1598年3月15日，在京都醍醐寺命令修造庭园，从各地收集仔700多株名贵樱花移植到此地，让各位大名进行冠上。迭个也是丰臣秀吉阿末一趟在大量贵族面前公开亮相。5月15日，伊召见各有力大名：德川家康、前田利家、前田利长、宇喜多秀家、上杉景胜、毛利辉元搭伊拉个嫡子，宣布自家个遗言。7月4日，再次召见德川家康，希望伊好相帮丰臣秀赖；8月5日，貤要五大老来自家病榻前，再宣誓画押一趟。8月18日，一代枭雄丰臣秀吉，故脱。
前田利家

前田 利家（假名：まえだ としいえ 1539年1月15号－1599年4月27号）是日本战国时代个武将搭大名，伊爸爸是前田利昌。老早跟从织田信长，后势来追随羽柴秀吉。因为政治头脑灵光，又有一定武力，所以一直得到信任。1580年代末，成为丰臣政权个骨干搭五大老之一。秀吉临终辰光嘱咐伊辅佐丰臣秀赖，制约德川家康。弗过伊立在第二年也死脱。伊个儿子前田利长成为加贺藩个初代藩主。也是江户幕府辰光顶顶大个外祥大名。另一个儿子前田利政因为投靠石田三成，领地没收脱，立在京都隐居度过余生。
千利休

**千利休**(假名：せん の りきゅう、せん りきゅう， 1522年-1591年4月21号），是日本战国时代搭安土桃山时代个商人搭茶人。和泉国伊开创个**わび茶**道，对江户幕府之后个日本茶道有根本性影响。弗过，因为自家个审美搭丰臣秀吉相差太大，得罪丰臣秀吉，最后畀 命令切腹。